İŞİD-çının müraciətindən bir gün sonra Səngəçalda partlayış: terror, yoxsa texnogen qəza?\nNəşr et Hadisə Dekabr 28 2016\tşrift ölçüsü\tŞriftin ölçüsünü azaltmaq Şriftin ölçüsünü artırmaq 0\nAzərbaycanlı “cihadçı”nın video-çıxışının yayılmasının üstündən 1 sutka keçən kimi baş verən hadisə diqqətləri təxribat versiyasının üstünə cəmləyir; ekspert isə bildirir ki, terrorçular öncədən xəbərdarlıq etmir...\nDekabrın 27-si səhər saatlarında Səngəçal qəsəbəsinin Əzimkənd ərazisində 125 atmosferlik qaz kəmərində güclü partlayış baş verib. Ardınca böyük ərazini əhatə edən yanğın başlayıb. Fövqəladə Hallar Nazirliyinin Dövlət Yanğından Mühafizə Xidmətinin qüvvə və vasitələri hadisə yerinə cəlb olunub.\nBaş verən partlayışla bağlı Fövqəladə Hallar Nazirliyinin (FHN) yaydığı açıqlamada bildirilir ki, FHN-in Böhran Vəziyyətlərində İdarəetmə Mərkəzinə Bakı şəhəri, Qaradağ rayonunda diametri 1000-1200 mm olan 2 ədəd qaz xəttində yanğınla nəticələnən partlayış baş verməsi barədə məlumat daxil olub. Hadisə nəticəsində xəsarət alan olmayıb, yaşayış məntəqələri üçün təhlükə yoxdur. Yanğın günortadan sonra da davam edib.\nPartlayış Bakı və Sumqayıt şəhərlərində genişmiqyaslı elektrik kəsintisinə səbəb olub. Paytaxtın, demək olar ki, bütün rayonlarını və şəhərətrafı qəsəbələri əhatə edib. Hadisə onsuz da bərbad durumda olan qaz verilişinə də ciddi təsir göstərib. Abşeron yarımadasının qazla təchizatında müəyyən məhdudiyyətlər yaradıb.\n“Azərişıq” ASC mətbuat xidməti partlayışdan sonra məlumat yayıb. Musavat.com-a daxil olan həmin məlumatda deyilir:\n“Səngəçaldakı qaz qovşağından çıxan magistral qaz xətlərindən birində baş vermiş qəza nəticəsində ”Azərenerji" ASC-nin Bakı və Sumqayıt şəhərlərindəki elektrik stansiyalarına verilən qaz təchizatı dayandırılıb. Bununla əlaqədar olaraq “Azərişıq” ASC-nin şəbəkələrində də qismən məhdudiyyətlər tətbiq edilmiş və elektrik enerjisi təchizatında qısa müddətli fasilələr yaranmışdır".\nYaranmış narahatlığa görə “Azərişıq” abonentlərindən üzr istəyib.\nƏhali arasında olayın qəsdən törədilməsi haqda məlumatlar yayılıb. Maraqlıdır ki, yanğınla müşayiət olunan partlayışdan 1 gün əvvəl youtube kanalında bir İŞİD ardıcılı olan azərbaycanlının videomüraciəti yerləşdirilib. Həmin videomüraciətdə deyilənlərlə partlayış arasında əlaqənin olduğuna israr etmirik. Həmin videomüraciətdə vəhhabi-sələfi əqidəsinin ardıcıllarından olan azərbaycanlı İŞİD-çi İraqın Mosul şəhərindən Azərbaycan xalqına müraciət edir. O öz müraciətində Azərbaycanı “darul-küfr” (küfr evi) adlandırıb.\nMətbuatda “Azərbaycanlı İŞİD-çi Azərbaycan xalqına müraciət etdi: Çıxın, vurun, öldürün, bıçaqlayın” başlığı ilə tirajlanan bu video Səngəçaldakı partlayışdan 1 gün əvvəl - 26 dekabr 2016-cı ildə yayılıb. Azərbaycanlı olması şübhə doğurmayan şəxs Mosulun xarabalıqları fonunda bu təriqətin ölkəmizdəki ardıcıllarını müraciətində küçələrə səsləyir, deyir ki, xəlfənin vəsiyyətinə əsasən hicrət edə bilməyənlər “onların (yəni Azərbaycanda yaşayan əhalinin - E.M.) gündüzlərini gecə, gecələrini gündüz edin”. Ardınca Çeçenistanda, Almaniyada törədilən terror aktlarını diqqətə çatdırmaqla cihad çağırışı edir.\nMaraqlıdır, bu müraciətdən 1 gün sonra Səngəçalda güclü partlayış baş verir və ətraf tüstü-dumana bürünür, gündüzü az qala gecəyə çevirir, Bakı elektrik enerjisinin verilişində problemlərə görə gündüz qaranlığa qərq olur. Bu, təsadüfidirmi?\n2 İŞİD-çinin öldürülməsinin 2-ci ayının tamamında qaz borusu niyə partladı?\nBaşqa bir nüans da diqqət çəkir. Partlayış baş verən ərazinin yaxınlığında iki ay öncə 2 İŞİD üzvü öldürülmüşdü. 2 ayın tamamında belə bir partlayışın həmin ərazinin yaxınlığında olması da maraq doğurur. Üstəlik, həmin ərazinin yaxınlığında salınan yeni yaşayış massivlərində məskunlaşanların arasında sələfi təriqətinin ardıcıllarının çoxluq təşkil etməsi haqda da xəbərlər var. Qeyd edək ki, DTX-nin 2 ay əvvəl keçirdiyi əməliyyatla bağlı yaydığı məlumatda zərərsizləşdirilən şəxslərin Azərbaycanda terror əməlləri planlaşdırdıqları xüsusi vurğulanırdı.\nRəsmi məlumatda qeyd olunurdu ki, zərərsizləşdirilən dəstə üzvləri Azərbaycanda ictimai qaydanı pozmaq, əhali arasında vahimə yaratmaq məqsədilə planlaşdırıblar.\nCami Emin də ölkədə terror-təxribat törədilməsini planlaşdırıbmış\n2016-cı il dekabrın 3-də DTX Bakıda daha bir əməliyyat keçirdi. Bu əməliyyat zamanı 1978-ci il təvəllüdlü Cami Emin Əzizağa oğlu zərərsizləşdirilib. Cami Emin 2007-ci ildə zərərsizləşdirilmiş “Əbu Cəfər” ləqəbli Naif əl-Bədəvinin rəhbərlik etdiyi terrorçu təşkilatın tərkibində fəaliyyət göstərdiyinə görə məhkum olunmuşdu. DTX-nin məlumatında bildirilirdi ki, o, 2016-cı ilin əvvəlində azadlığa çıxdıqdan sonra yenidən ölkə hüdudlarından kənarda aparılan silahlı münaqişələrdə iştirak edən qanunsuz silahlı birləşmələrin və beynəlxalq terrorçu təşkilatların nümayəndələrinin tabeçiliyini qəbul edərək əlaqəli fəaliyyət göstərib. Məlumatda daha sonra bildirilirdi ki, Azərbaycan Respublikasının ərazisində odlu silahdan və partlayıcı qurğulardan istifadə etməklə terror-təxribat törədilməsini planlaşdırıb. Bununla əlaqədar, 2016-cı il dekabrın 3-də Emin Caminin saxlanılması üzrə əməliyyat tədbiri həyata keçirilərkən, sonuncu müqavimət göstərərək üzərində olan “şəhid kəməri”ni partlatmağa cəhd edib, cavab tədbiri olaraq xüsusi əməliyyat qrupu tərəfindən məhv edilib.\n“Azərbaycanda terror olacaqsa, bunu İŞİD...”\nKeçmiş MTN polkovniki İlham İsmayıl baş vermiş hadisəni “Yeni Müsavat”a şərh edib. Onun sözlərinə görə, olay təxribat olsaydı, mütləq bu haqda məlumat açıqlanardı: “Bildiyimə görə, partlayış texniki nasazlıqdan əmələ gəlib. Bu hadisə ola bilər tam təsadüfən həmin videomüraciətdən sonra baş verib. Elə vaxt olub ki, Bakıda bir günün içində bir neçə yerdə qazdan partlayış əmələ gəlib. Maşın partlayıb, ev partlayıb. Xüsusi ehtiyatlılıq yaxşıdır, amma hər şeyi terrorla bağlamaq düzgün deyil. Əgər terrordursa, terror olduğunu demək lazımdır. Deyilsə, bunu ehtimal etmək düzgün deyil”.\nİ.İsmayıl hesab edir ki, partlayış terror olsaydı, bu haqda məlumat verilərdi: “İlk baxışdan belə görünə bilər ki, azərbaycanlı İŞİD-çi müraciət etdi və belə bir olay meydana gəldi. İŞİD tərkibində olan Azərbaycan vətəndaşlarının zaman-zaman ölkəmizi hədəf götürən müraciətləri olub. Onlar Azərbaycanı ara-sıra yada salırlar. Terrordan əvvəl videomüraciətin olması professional yanaşma deyil, sadəcə, hədədir. Terrorla bağlı açıq mesaj verilmir. Məxfilik gözlənilir. Təbii ki, həmin videomüraciətdən sonra dövlətin xüsusi xidmət orqanları, təhlükəsizliyə cavabdeh olanların hamısı istər-istəməz 1 nömrəli ayıq-sayıqlığa keçirlər. Ona görə də inanmayın ki, qabaqcadan hər hansı bir müraciət edərlər. İŞİD yeni il qabağı ABŞ-da terror törədəcəyi haqda məlumat yaydı. Əslində bu, ümumilikdə ABŞ cəmiyyətini hədələməyə hesablanan açıq mesajdır. İstəyirlər ki, cəmiyyət qorxu içində qalsın, haradasa onlarla hesablaşsınlar, İŞİD-i bombalamaqdan çəkinsinlər. Yəni Azərbaycanı hədəf götürüb, fikri yayındırmaqla, partlayışı başqa bir ölkənin ərazisində də törədə bilərlər. ABŞ-ın adını çəkib, Avropada, Türkiyədə terror olayı törədə bilərlər”.\nİ.İsmayıl “qaz borusu öz-özlüyündə nədən partlasın” sualına belə cavab verib: “Elə vaxt olub ki, qaz partlayışı çöl-biyabanda olub, uzun müddət keçirə bilməyiblər. Ola bilər ki, təzyiq artıq olub, sızma baş verib və partlayışla müşayiət olunan yanğın olub. İstənilən halda ayıq-sayıqlığı itirmək olmaz. Azərbaycanın hədəfə götürülməsi hələ qarşıdadır”. İ.İsmayıl deyir ki, bu gün İŞİD-in hədəfi Azərbaycan deyil.\nHüquq müdafiəçisi “Özbaşına partlayış olmur” deyir\n“Yüksək atmosferli qaz xətti özbaşına, kənar təsir olmadan partlaya bilərmi” sualı ilə Neftçilərin Hüquqlarının Müdafiəsi Təşkilatının (NHMT) sədri, hüquq müdafiəçisi Mirvari Qəhrəmanlıya müraciət etdik.\nHüquq müdafiəçisinin cavabı belə oldu: “Özbaşına partlayış olmur. Partlayış üçün sızma olmalıdır. Sızma yerində kimsə kibrit yandırmalıdır ki, belə bir partlayış meydana çıxsın. Bu, elə-belə partlayış deyil. Son illər quruda olan qaz borularında bu böyüklüyündə partlayış baş verməyib. Müstəqil araşdırma aparılmalı, orada dəqiq nə baş veribsə, ölkə rəhbərliyinə, ictimaiyyətə məlumat verilməlidir. Bu, sıradan hadisə deyil”.\nM.Qəhrəmanlı deyir ki, olayın səbəbi tam araşdırılmadan konkret olaraq təxribat və ya texnogen qəza olmasını söyləmək çətindir: “Müstəqil araşdırma olmasa nəsə demək çətindir. Yay aylarında Hesablama Palatası ”Azəriqaz"da yoxlama aparıb, yoxlama aktı bu gün imzalanmayıb. Həmin aktda çox ciddi qüsurlar yer alıb. Təsəvvür edin ki, bu gün həmin qaz borularının istismarına cəlb edilmiş şəxslər borularda qazın təzyiqinin tənzimlənməsi üçün siyirtmələrin harada yerləşməsindən belə xəbərsizdirlər. Mütəxəssislərin əvəzinə işə götürülənlərin qaz təsərrüfatından anlayışları yoxdur. Orada idarəçilik böhranından keçib, idarəçilik biabırçılığı yaşanır. Elə struktur islahatları aparılıb ki, sadəcə xaos yaranıb. Ona görə xüsusi, müstəqil komissiya işləyib konkret nəticəni ortaya qoymalıdır. Partlayışın təxribat və ya qaz sızmasından doğmasını yalnız müstəqil şəxslər deyə bilərlər. Belə olmayacağı təqdirdə, səbəb ictimaiyyətdən gizlədiləcək".\nBu kateqoriyalar haqqda daha çox « Deputat: "Xalqdan üzr istəyirəm"\tYol polisinin özbaşınalığı hökumətə qarşı ciddi narazılıq yaradır – MÜRACİƏT+VİDEO »


Beynindən qurd çıxarıldı-FOTO » Qadin.Net ~ İlk milli qadın portalı... Azərbaycan xanımlarına...\nÇinin Szyansi vilayətinin sakininin beynində 10 sm uzunluğunda qurd aşkar olunub.\nQadin.Net Milli.Az -a istinadən xəbər verir ki, Janq adlı 59 yaşlı kişi 30 il səbəbini bilmədiyi baş ağrılarından və tutmalardan əziyyət çəkib.\nJanq baş ağrılarının və tutmalarının 1989-cu ildə başladığını deyib. O, həmin il kart oyunu oynayarkən qəflətən əllərində və ayaqlarında qıcolma baş verib, onun ağzından köpük gəlib və o, huşunu itirib. Ailəsi Janqı yerli xəstəxanaya aparıb. Orada ona epilepsiya diaqnozu qoyulub və epilepsiya əleyhinə dərmanlar qəbul etmək tövsiyə olunub.\nDərmanlarını mütəmadi olaraq qəbul etməsinə baxmayaraq, onun ağrıları və tutmaları illərlə zəif formada davam edib. Janq isə buna məhəl qoymayıb. Lakin 2015-ci ildə kəndini bürümüş yanğını söndürərkən baş vermiş ağır qıcolma nəticəsində Janq ölümlə üz-üzə qalıb.\nHadisədən sonra Janqın simptomları daha da ağırlaşıb və onun daha ağır tutmaları olub. Sağlamlıq probleminə çarə tapmaq istəyən kişi bir çox xəstəxanaya üz tutub və hamısında ona eyni diaqnoz qoyulub.\nYalnız bu ilin iyulunda vəziyyət onun xeyrinə dəyişib. Həkimlərin apardığı maqnit rezonans tomoqrafiya (MRT) və qan analizi nəticəsində Janqın beynində parazit olduğu aşkar edilib.\nQuandun Beyin Hospitalının nevrologiya şöbəsinin direktoru Vu Ci deyib ki, həkim-cərrah heyətinin Janqın başında apardığı əməliyyat nəticəsində onun beynindən 10 sm uzunluğunda parazit qurd uğurla çıxarılıb.\nHəkimin sözlərinə görə, çox güman ki, Janq çiy bulaq suyu içərkən parazit onun bədəninə daxil olub.\nBundan bir müddət öncə Malayziyada çimərlikdə qumların üzərində ayaqyalın gəzmiş qadının dərisinin altına parazitlərin daxil olduğu bildirilib


mehman hüseynovun aclıq aksiyası - sözaltı sözlük\nmehman hüseynovun aclıq aksiyası\n1. haqqsiz yere hebsinin uzadildigi ucun etmis oldugu erdemli bir davranisdir. lakin burada bir sual dogur; niye ilk hebs edildiyinde acliq aksiyasi etmedi? yoxsa hebsi heqiqeten de haqqli miydi?!\n31.12.2018 21:26, diyojen\n2. Bizim üçün dəyməyəcəyini anladığını lakin inamını itirməkdən qorxduğundan etdiyini düçündüyüm tək nəfərlik aksiya. mehman özünü bizim üçün fəda etdi biz isə onun üçün heç nə\n01.01.2019 10:24, turalbaijan\n3. Mehmanın başına gələn şeylərdə ən trajiki anasının vəfatı idi ki, ondan başqa başına gələn heçbir şey məna ifadə etmir mənə. Özünə blogger deyirdi və işlədiyi ölkədəki vəziyyəti bilirdi hərəkətini edərkən. odur ki sakit durub cəzasını çəkməli olduğu yerdə gah ağlayıb, gah pafosla danışmağı, indi də aclıq etməyi mənə sadəcə 'show must go on' ifadəsini xatırladır. Dünənki aksiyaçılara gəldikdə isə 'sən allah bu nəyin romantizmidir ?' Demək istərdim. Durub mehmana azadlıq tələb edirlər. Bunlar tələb edən kimi də buraxacaqlar mehmanı. Nəysə zatən xədicə kimilərlə eyni fikri paylaşan güruhdan başqa nə gözləyək. Sikişmək istəyənlər ölkəni tərk etsin, allah sizi güldürsün. Sanki seçib göndəriblər müxalif cəbhəni ölkəyə ki iqtidar sıça bilməsə siz sıçarsız içinə.\n04.01.2019 12:36, əmmaməli kardinal\n4. Blə, nə qədər köləliyə alışmış insan var ala?! Nə qədərdir qammaz, debil, surəta insan, gerçəktə heyvan olan ?! Məgər piylənmiş, pox yığını beyinləri qanmır ki, bir insana edilən zülüm əslində bütün hamımıza ediləndir?! Pisliyə, şərrə "pisdir" deməmək özü pislikdir- bunu anlamaq üçün xüsusi zəka, ali tərbiyəmi lazımdır?!\nAzərbaycana dəxli olan insan yığınları məgər anlamırmı ki, hədəfdə mehman yox bütövlükdə elə azərbaycana dəxli olanlar, yəni azərbaycanlılardır?!\nHədəfdə birinci növbədə mövcud olmaqları üçün bütün zəruri imkanlardan məhrum edilən, döyülən, söyülən, həbsə atılan, hədələnən, hərəkətetməsi üçün hər cürə şəraiti əlindən alınan azərbaycan müxalifətidir. Onun bu tarixən ən zəif ( o qədər peyin dolu beyinlərdə əməliyyat aparıblar ki, müxalif sözü belə bu kölələri qıcıqlandırır) halından belə itim kimi qorxurlar. ikinci hədəf isə hələki bu söhbətlərə qoşulmayan, laqeyd, bivec xalqdır. Göz dağı verməkdir hamıya!\ngüclü müxalifətin, siyasi institutların, azad sözünü deyən, haqqını müdafiə edən ictimaiyyətin var olduğu ölkədə sizin ağalarınız siz kölələri tursiqinə qədər soyub, ölkənizdə meydan sulaya bilməzlər. Bilərlər ki, hesablaşmağa məcbur olduqları təşkilatlı, onlara müxalif insanlar var. Dərk edərlər ki, osturmaq olmaz zira "osturanın qabağına sıçmasan, deyər məndən qorxur" misalını özünə deviz edən xalq, ictimai fəalar, ictimai fikrə təsir edən ziyalılar, jurnalistlər var.\nMehman hüseynov hazırda həbsdədir, öz adınız kimi bilirsiz ki, bu adam şərlənib tutulub. Və yenə öz atanızın adı kimi bilirsiz ki, yenidən şərlənmək (guya polisi vurub içəridə) istənilir. Mübarizə aparır, dirəniş göstərir. Bu camaat neyniyir? Tamaşa edir, tamaşa edir ki, görəsən nə qədər dözəcək mehman? Nə vaxta qədər sınmayacaq?\nBlə, bütün bunları keçdim ala heç olmasa zülmə uğrayana artıq əskik söz deməyin ala. Heçmi sizə haqq-ədalət, heçmi mərhəmət öyrədilməyib? Vicdan blə, vicdan deyilən şeyi siz də şeyxiniz kimi bilmirsiz yoxsa? Onsuz da, bütün fərqli, müxalif adamlara qarşı hakimiyyət dubinka və qələm tutanları ilə sizin edəcəyinizin milyon qat artığı ilə mübarizə aparır da. Amına koyum, susun ala heç olmasa! Məcbur eləyən var səni gicdəməyə? Heç olmasa "yıxılanı baltalamazlar"dan gir söhbətə... yoxe bu nəyin paxıllığıdı? "Diqqət mərkəzində mehmandı mən döyüləm"inmi paxıllığı? Sənöl, özüm ölüm başa düşə bilmirəm bu indiki halda belə mehmana söz deyənlərə...\nbu haqqsızlıq bir gün sənin, əzizlərindən birinin də başına gələcək axı, üzün olsun da yaradan qabağında.\nTanım: mehmanın sağ salamat çölə çıxmasıyla nəticələnəcəyinə ümid etdiyim aksiya.\n05.01.2019 02:46, oturmuşdumdivanda\n5. bir dənə küçə uşağının artistliyidir. hələ tuxta müxalifət də bunu şişirdərək azərbaycan dövlətinə qarşı istifadə edir. heç kəs mehmanın və digər müxaliflərin təmiz olduğunu iddia etməsin. mehmanın heykələ etdiyi barbarlıq nə tez yaddan çıxıb? hakimiyyəti barbarlıqla günahlandıran şəxs elə ən böyük barbar imiş. bəzi hakimiyyət nümayəndələrinin də mehmana dəstək olması qəribə deyil?\nfırıldaq müxalifətin izi-tozu silinməlidir. gültəkin hacıbəyli kimi dəfələrlə siyasi bəkarətini dəyişən arvadlar, duran sadıqlı, məhəmməd gürzəli kimi pul davası edənlər, mandat ala bilmədiyi üçün müxalifətə keçən cəmil həsənli kimi özünü ziyalı adlandıran ziyanvericilər, bacısını polisə təhvil verən orduxan dılğırxanlar şou göstərməkdən başqa nəsə bacarmırlar. hamısının qərbdən qrant aldığını özləri də etiraf edir. məhəmməd gürzəli demirdi?! "300 avroyla avropada it də saxlamaq olmaz".\nmaddi dəstək almayan müxaliflər isə acınacaqlı vəziyyətdədir. xalq indiki hakimiyyəti dəstəkləyir. dəstəkləməsə hakimiyyət bu cür olmazdı. bir dəfəlik bilinsin ki, bu insanlar (bəzi hakimiyyət nümayəndələri) avropada bilet satan da ola bilməzdilər. sırf xalqın düşüncə tərzi sayəsində vəziyyət belədir. məntiqə bax; mehman aclıq edəcək, hakimiyyət geri addım atacaq. trolluğun nirvanası. bu ölkədə neçə jurnalist ölüb, camaatın vecinə olmayıb.\nəlavə olaraq; xalq cəbhəsi dövründə mir şahin də aclıq aksiyası eləmişdi. özünə "demokrat" deyən cəbhə hakimiyyəti onun kanalını bağlamışdı. həmin aclıq aksiyası da nəticəsiz oldu. mehman və onun kimilər hakimiyyətə gəlsə ölkəni ayaqda saxlaya bilməzlər.\n16.01.2019 12:21, sistem robotu\n6. məhz elə mehmanı dəstəkləyən #281129 saylı entrynin giriş hissəsinə baxmaq kifayətdir. gecə gündüz lənət yağdırdığı hakimiyyətdən heç bir fərqi olmadığından xəbəri belə yoxdur bu cür insanların. savadsız, avam, işi gücü ancaq hakimiyyəti təhqir etmək olan insanlar başa düşməlidir ki, cahillərin hakimiyyəti (cahil xalqın hakimiyyəti ələ alması) ancaq uğursuzluqla nəticələnir. "neft pulunu xalqa paylamaq" kimi bir xülyaları var ki, gəl görəsən. insan bu qədər iqtisadiyyatı heçə sayar, bu qədər avam olar? hansısa şüvən və ya şüvənlərin arxasınca qoyun kimi hərəkət edərək, həmin şüvənin niyə o vəziyyətdə olduğunu dərk etmirlər. hər bir xalq layiq olduğu kimi idarə edilir. bu gün azərbaycan xalqı özünü idarə edəbiləcək səviyyədə deyil. məhz həmin səviyyəyə çatmadan idarənin ələ alınması ancaq fəlakət doğurur. cahillərin, cahil xalqın hakimiyyəti fəlakətlə, çöküşlə nəticələnir.\n19.01.2019 00:14, adtapabilmedim


Britaniyanın baş naziri Boris Conson və Avropa İttifaqının yüksək səviyyəli rəsmiləri şənbə günü Brexit-dən sonrakı ticarət danışıqlarını müzakirə etməyə hazırlaşırlar.\nMüzakirələr aylardır eyni məsələlər səbəbilə dalana dirənsə də, Boris Conson və Avropa Komissiyasının prezidenti Ursula von der Leyen razılığa aparacaq yolun olub-olmadığını müzakirə edəcəklər.\nBirləşmiş Krallığın post-Brexit keçid dövrü bu ilin sonu başa çatmalıdır, amma müzakirələr kritik nöqtəyə çatır, çünki hər iki tərəfdən müəyyən razılıqlar olmalıdır. Razılıq əldə olunmasa 2021-ci ildən başlayaraq hər iki tərəfin bir-birinə satdığı mallara tariflər tətbiq olunacaq.\nAylardır aparılan danışıqlar nəticəsində bir sıra məsələlər üzərində razılıq əldə olunub, lakin Birləşmiş Krallığın ittifaqa mallar ixrac etməsi üçün qarşılamalı olduğu standartlar və gələcək mübahisələrin necə həll olunacağı ilə bağlı ciddi fikir ayrılıqları mövcuddur. Bu isə Avropa İttifaqı üçün mühüm məsələdir, çünki ittifaq Britaniyanın sosial və ətraf mühit standartlarını azaldacağını və pulu Birləşmiş Krallğın sənayelərinə yönəldərək, ittifaqın qonşuluğunda nizamlamaların az olduğu iqtisadi rəqibə çevriləcəyindən narahatdır.\nAvropa İttifaqının baş vasitəçisi Mişel Barnier və onun britaniyalı həmkarı Deyvid Frost cümə günü siyasi liderlərə məlumat vermək üçün danışıqlara ara verməyə razılaşıb.\nBirləşmiş Krallıq Avropa İttifaqını yanvarın 31-də tərk etsə də, bu ilin sonuna qədərə blokun tarifin olmadığı vahid bazarında və gömrük ittifaqında qalmağa davam edir. O zamana qədər əldə olunacaq razılıq iki tərəf arasında mallara tariflər və kvotalar tətbiq olunmamasını təmin edəcək, lakin xidmətlərə tətbiq olunan gömrük təftişləri və qeyri-tarif baryerləri ilə əlaqədar texniki bədəllər olacaq.\nTicarət razılığının əldə olunmadığı təqdirdə hər iki tərəf iqtisadi baxımdan zərər görsə də, iqtisadçıların əksəriyyəti düşünür ki, Britaniya iqtisadiyyatına ən azından qısa müddətdə daha böyük ziyan dəyəcək, çünki o, Avropa İttifaqı ilə ticarətdən daha asılıdır nəinki ittifaq Britaniya ilə ticarətdən.


“Atamın şəhid olması məni hərbçi olmağa ruhlandırdı” - Sumqayıtlı şəhid polkovnik-leytenantın oğlu\nTarix: 11-04-2016, 11:33 Oxunma sayı: 2 620 Bölmə: Cəmiyyət / Sumqayıt / Manşet\nQarabağda gedən son döyüşlər zamanı qəhrəmancasına şəhid olmuş polkovnik-leytenant Raqif Orucovun oğlu Aqşin Orucov Aznews.az-a müsahibə verib, atasının döyüş yolu, həyat tərzi, ailəsinə, vətənə münasibəti ilə bağlı maraqlı məqamlara toxunub.\n– Aprelin əvvəllərində cəbhədə vəziyyət qarışandan sonra tez-tez anama zəng eləyir, yaxşıyam deyib telefonu söndürürdü...\n– Qardaşım hələ 4-cü sinifdə oxuyur. 12 yaşı var. Hələ çox şeyi başa düşmür. Daha doğrusu, başa düşür, amma...\n– Dərk edə bilmir...\n– Əvvəlcə bizə demişdilər ki, yaralıdı. Sonra evimizə tabut gətirdilər. Bu ana qədər hamımız ümidliydik ki, həyatdadı, yaşayır... Elə bilirdik ki, xəstəxanaya gətirirlər, sən demə, evə gətirirlərmiş.\n– Hələ ki ən böyük qorxum da elə budur. Hələ ki o ağrı ilə üzləşməmişik, çünki insanlar bizi tək qoymayıblar. Amma ən böyük qorxduğum tək qalıb atamı düşünməkdi, tək qalıb ondan ötrü darıxmaqdı...\n– Bəli... Atam da bütün hadisələrə çox soyuqqanlı və təmkinli yanaşardı. Yəqin ki, ondan götürdüyüm, öyrəndiyim şeylərdən biri də belə bir xasiyyətdir.\n– Bəli, çox gözləyirəm...\n– Təbii ki, onun şəhid olması ilə fəxr edirəm, qürur duyuram. Heç vaxt demərəm ki, atam şəhid olub deyə üzgünəm. Amma yəqin, başa düşərsiniz ki, atasızlıq nə deməkdi. Atam şəhid olub deyə çox qürurluyam, amma atamı itirdim deyə çox məyusam. Yuxuma girsə deyərəm ki, ata, qayıt gəl...\nTarix: 21-05-2018, 16:12 Oxunma sayı: 1 260 Bölmə: Reklam-Banner / Cəmiyyət / Manşet\nQeyd edək ki, bu il üçün narkoloji xəstələrdə, xüsusilə narkomanlarda sağalma 20 faiz təşkil edir.\nBir gündə 93 milyon dollar satıldı - Azərbaycanda\nTarix: 12-11-2015, 11:27 Oxunma sayı: 1 012 Bölmə: İqtisadiyyat\nTarix: 1-11-2019, 12:58 Oxunma sayı: 2 088 Bölmə: Reklam-Banner / Sumqayıt / Araşdırma / Manşet\n“Koroğlu” və “Cavad xan” filmlərinin yaradıcısı Rövşən Almuradlı Sumqayıta “Oğru” ilə qayıtdı\nTarix: 23-12-2016, 10:50 Oxunma sayı: 1 553 Bölmə: Mədəniyyət / Sumqayıt\nGörkəmli Azərbaycan rejissoru Rövşən Almuradlı teatr və kino ilə uzun "ayrılıq"dan sonra Sumqayıt\nTarix: 11-11-2021, 11:40 Oxunma sayı: 1 043 Bölmə: Kriminal / Sumqayıt / Manşet\n"Erməni bayrağını yandırıb, şanlı bayrağımızı asdıq" - VİDEO\nTarix: 5-04-2016, 22:53 Oxunma sayı: 910 Bölmə: Funksiyalar / Video


Səudiyyə Ərəbistan Hava Yolları və Kenya Hava Yolları kod paylaşma müqaviləsi imzaladı\nLocation: Əsas səhifə » Göndərmə » Newsletter » Səudiyyə Ərəbistan Hava Yolları və Kenya Hava Yolları kod paylaşma müqaviləsi imzaladı\nSəudiyyə Ərəbistan Hava Yolları, Kenya Hava Yolları ilə bir-birlərinin öz ölkələrindəki varlığını gücləndirəcək bir hərəkət ilə kod paylaşma müqaviləsi imzaladı.\nKodlaşdırma razılaşması Keniya ilə Səudiyyə Ərəbistanı arasında artan sərnişin trafikini hədəf alan Kenya Airways-in keçən ilin oktyabrında uçuşlara başladığı Nairobi-Cidda marşrutunu əhatə edəcək. Trafikin əksəriyyəti illik müsəlman həcci kimi mədəni və dini tədbirlərlə idarə olunur.\nKenya Hava Yolları Qrupunun İdarəedici direktoru Titus Naikuniyə görə, müqavilə, 2012-ci ilin mayında SkyTeam Alliance-a rəsmi olaraq qoşulacaq Səudiyyə Ərəbistan Hava Yolları ilə güclü uzunmüddətli əlaqələr qurmaq üçün KQ tərəfindən atılan ilk addımdır.\n"Kodlaşdırma ortaqlığı Səudiyyə Ərəbistanı Hava Yolları tərəfindən Ciddə və Nairobi arasındakı iki həftəlik uçuşları tamamlayacaq" dedi Naikuni.\nSəudiyyə Ərəbistan Hava Yolları Nairobidən Ciddəyə SV430 və Ciddədən Nairobiyə SV431 uçuşları KQ3600 və KQ3601 olaraq bazara çıxarılacaq və bu kodlar daşıyan biletlər veriləcək.\nSəudiyyə Ərəbistan Hava Yolları, Səudiyyə Ərəbistanı krallığının bayraq daşıyıcısı hava yolu şirkətidir və Ciddədədir.\nYaxın Şərq, Afrika, Asiya, Avropa və Şimali Amerikada 139-dan çox istiqamətə uçan 90 təyyarə donanmasına malikdir.\nİllik Həcc ziyarəti ilə əlaqəli trafikin artması ilə yanaşı, Keniya ilə Səudiyyə Ərəbistanı arasındakı möhkəm ikitərəfli ticarət əlaqələri, daha çox treyderin iki ölkə arasında səyahət etməsinə səbəb oldu.\nKarnaval Cruise Lines, Sidney limanından imtina etdi\nBangkok Airways və Malaysia Airlines kod paylaşmağa başlayır\nIEC - Beynəlxalq Tədbir Sertifikatı gəldi...\nÜST: COVID-19 infeksiyalarında ən uzunmüddətli azalma...\nRusiyanın ən böyük yük aviaşirkətləri qrupu...\nYamayka Olimpiadası Bobsledderi Qadın İdmançıları Gücləndirir...\nSpirit Airlines JetBlue təklifini rədd edir, üstünlük verir...\nFDA Üz üçün yeni aktual müalicəni təsdiqlədi...\nXərçəng metabolizmini hədəf alan ilk yeni terapiya\nTurizm Tələbələri Yeni Metaverse İnşa edir\nBöyük Otel Davamlılıq Təşəbbüsü başladı...\nQremmi mükafatına namizəd olan DJ Marshmello MTV-nin Başlıq Adasına...\nNevis ziyarətçilərini necə təəccübləndirir?\nUkrayna üçün fəryad: Kiyev qəddar hücum altında və...\nSkal New Orleans ukraynalı qaçqınlar üçün 5,000 min dollar toplayıb\nAmerikalılar şəxsi nəzarətin olmamasından narahatdırlar...\nMaltada Sonsuz Yay yaşayın\nYardım Lazımdır! Münhen və Frankfurtda yeni xaos...


BANM - BANM-in tələbəsi, Prezident təqaüdçüsü Vətəni Fərdin: "Bu ümidi mənə oxuduğum ali təhsil ocağı verir"\nBANM-in tələbəsi, Prezident təqaüdçüsü Vətəni Fərdin: "Bu ümidi mənə oxuduğum ali təhsil ocağı verir"\nVətəni Fərdin Fərhad oğlu 1998-ci il aprel ayının 29-da Gəncə şəhərində anadan olub. 2004-cü ildə Gəncə şəhəri Mir Cəlal Paşayev adına 39 saylı tam orta məktəbin 1-ci sinfinə daxil olub. Müxtəlif siniflərdə oxuyarkən məktəb tərəfindən fəxri fərmanlara layiq görülüb. 2010-cu ildə Türk Liseyinin Gəncə üzrə filialında ümumi biliklər üzrə imtahan verərək, Gəncə üzrə birinci, Gəncəbasar zonası üzrə 8-ci yerə çıxıb. O cümlədən, 2014-cü ildə Gəncə şəhərində keçirilən “Bilik yarışı”ında “Fərqlənmə” diplomu ilə təltif olunub. 2015-ci ildə 11-ci sinifdə oxuyarkən “Məktəblilərin Fənn Olimpiadasında” “Fizika” fənni üzrə iştirak edib və qərb regionu üzrə mərhələdə 1-ci yerə layiq görülüb. Eyni zamanda, “Beynəlxalq Kimya Olimpiadası”nda zona turunun mütləq qalibi olaraq Azərbaycan üzrə təsnifat mərhələsinin finalında iştirak edib. Təhsilindəki uğurlarına və nümunəvi davranışına görə Azərbaycan Respublikasının təhsil naziri Mikayıl Cabbarov tərəfindən “Fəxri Fərman”la təltif olunub. Fərdin Vətəninin təhsildən başqa, idmana da böyük marağı var. Boks, üzgüçülük və KarateDo ilə məşğul olub. Xüsusən, 2013-cü ildə Azərbaycan Respublikası KarateDo Federasiyası Assosiasiyasının keçirdiyi imtahanlarda uğurla iştirak edib, “7-ci Kyu”ya layiq görülüb. 2015/2016-ci tədris ilində Tələbə Qəbulu üzrə Dövlət Komissiyasının (TQDK) keçirdiyi qəbul imtahanında 690 bal toplayaraq Bakı Ali Neft Məktəbinin (BANM) “Neft-qaz mühəndisliyi” ixtisasına daxil olub, Prezident təqaüdçüsüdür.\n- Qəbul imtahanından qabaq ciddi şəkildə hazırlaşmışdım. Qəbul imtahanı yüksək səviyyədə və şəffaf şəkildə keçdi. İmtahana girərkən heç həyəcanlı deyildim. İmtahandan 690 bal yığdığımı biləndə sevincimin həddi-hüdudu yox idi.\n- Sınaq imtahanlarında 600 baldan yüksək nəticə göstərmişdim, ələxsus da, sonuncu sınaq imtahanının nəticəsi 667 bal olduğunu biləndən sonra yüksək nəticə göstərəcəyimə hamı inanırdı.\n- Mühəndislik ixtisası məni əvvəldən cəlb etmişdi. BANM-də olan yüksək səviyyəli təhsil və keyfiyyətli tədris mənim bu Ali Məktəbi seçməyimdə böyük rol oynadı. Həmçinin, valideynlərimin arzusu da mənim istəyimlə üst-üstə düşdü. Çünki biz ailəliklə BANM-ə böyük rəğbət bəsləyirik.\n- Magistr təhsilini xaricdə almaq və Azərbaycanı digər dövlətlərdə lazımınca təmsil etmək istəyirəm. Mən özümü gələcəkdə Azərbaycan xalqına yararlı, yüksək ixtisaslı və ali təhsilli kadr kimi görürəm. Bu ümidi mənə oxuduğum ali təhsil ocağı verir.\n- Özünü gələcəkdə harda görürsən və gələcək üçün planların nədir?\n- Boş vaxtım demək olar ki olmur, olanda isə, asudə zamanımı idmana sərf edirəm. İndi məşğul olmağa vaxtım olmasa da, üzgüçülük mənim hobbimdir.


20 turda 26 futbolçu - Korner.az\nKorner.az xəbər verir ki, Amin Seydiyevlə Qismət Alıyev koronavirus pandemiyası üzündən dayandırılan çempionatda “qırmızı-qara” forma ilə hamıdan çox – hərəyə 19 oyun keçirib.\nAmin bu görüşlərdə əvəzolunmadan meydanda olub. Legionerlər arasında Merab Giqauri, Fernan Lopes və Klesio Bauk daha çox – 18 matçda şans qazanıb. Daha iki oyunçu Ülvi İsgəndərovla Rövlan Muradov da eyni sayda qarşılaşmanın iştirakçısı olub.\nKomandanın qollarına 9 oyunçu imza atıb. Baş tutan 20 görüşdəki ən məhsuldar oyunçusu qış fasiləsində “Qəbələ”dən ayrılan Davit Volkovdu. Onun hesabında 5 top var. Qışda heyətə qatılan Nikolas Raysel isə 4 matçda 4 qol vurmaqla yüksək məhsuldarlığı ilə seçilib. Rövlan Muradovun da aktivində eyni sayda qol var. Fernan Lopeslə Ülvi İsgəndərov 3, İvitsa Juniç 2 dəfə fərqlənib. Amin Seydiyev, Qismət Alıyev və Roman Hüseynovun 1 qolu var. Daha bir qol isə rəqib avtoqolu sayəsində gerçəkləşib. Bu topun müəllifi Donald Geryedi (“Neftçi”).


Qurban Qurbanovun oğlu milli komandaya dəvət aldı | Report.az\nQurban Qurbanovun oğlu milli komandaya dəvət aldı Sloveniya ilə yoldaşlıq görüşü, UEFA Millətlər Liqasının qrup mərhələsinin Monteneqro və Lüksemburqla oyunları üçün açıqlanan Azərbaycan yığmasının heyətində yeni futbolçular yer alıb.\n6 Noyabr , 2020 18:09\nAzərbaycan yığmasının Sloveniya ilə yoldaşlıq, UEFA Millətlər Liqasında isə Monteneqro və Lüksemburqa qarşı oyunları üçün açıqlanan heyətində yeni futbolçular yer alıb.\n"Report" xəbər verir ki, "Qarabağ"ın hücumçusu Musa Qurbanlı, "Neftçi"nin müdafiəçisi Mert Çelik və "Sumqayıt"dan Xəyal Nəcəfov ilk dəfə milli komandaya çağırılıblar.\nQeyd edək ki, Musa Qurbanlı "Qarabağ"ın baş məşqçisi Qurban Qurbanovun oğludur.\nXatırladaq ki, Azərbaycan millisi noyabrın 11-də Lyublyanada Sloveniya ilə qarşılaşacaq. Yığma noyabrın 14-də və 17-də UEFA Millətlər Liqasının qrup mərhələsində müvafiq olaraq Monteneqro və Lüksemburqla üz-üzə gələcək.


Radar video nəzarət sistemi bu yaxınlarda niyə bu qədər məşhurdur-News-Hunan Nanoradar Science & Technology Co., Ltd.,\nSon zamanlarda radar video nəzarət sistemi niyə bu qədər populyardır?\nVaxt: 2018-09-21 Oxunub: 59\nƏnənəvi təhlükəsizliyin qarşılaşdığı problemlər və problemlər?\nElm və texnologiyanın inkişafı ilə insanların mövcud təhlükəsizlik sistemləri barədə məlumatlılığı daha əhatəlidir və getdikcə daha çox müdaxilə dünya səviyyəsində həll edilməli olan təcili bir problem halına gəldi. Mövcud təhlükəsizlik sistemində açıq hava problemləri (yağış, qar, duman kimi) və gecə asanlıqla təsirlənir. İşğal baş verərkən konkret vəziyyəti dərhal qavramağa imkan verir ki, bu da mənbələrin lazımsız israfına və yüksək yalançı müsbət və yüksək yalnış mənfi nisbət problemlərinə səbəb olur.\nƏsas həll —- video nəzarət, NSR100WVF\nÜstünlüklər:Video nəzarət təhlükəsizlik sisteminin vacib bir hissəsidir. İntuitiv, dəqiq, vaxtında və zəngin məlumat məzmununa görə bir çox hallarda geniş istifadə olunur.\nDezavantaj:Tətbiqin dərinləşməsi ilə yanlış xəbərdarlıq, işıq və kölgə dəyişikliyi, yağış, qar, duman, qum və toz, fon dəyişikliyi, tıxanma və digər hallarla təsbit nəticəsini təsir edəcək və bu, qeyri-aktiv aşkarlamadır.\nMövcud həll —— Tək radar aşkarlanması\nÜstünlüklər: MMW radar, yüksək tezlikli elektromaqnit dalğalarını ötürərək qəbul edərək hədəfləri təyin edir. Arxa siqnal işləmə modulu, hərəkət edən obyektlərin mövcudluğu, sürəti, istiqaməti, məsafəsi və açısı barədə hədəf məlumatlarını hesablamaq üçün echo siqnallarından istifadə edir. Milimetr dalğalı radar bütün hava (yağışlı günlər istisna olmaqla) və bütün gün xüsusiyyətləri ilə duman, tüstü və tozdan nüfuz etmə qabiliyyətinə malikdir.\nDezavantaj: MMW radar adətən 30 ~ 300GHz tezlik sahəsindəki radara aiddir (dalğa uzunluğu 1 ~ 10mm). MMW-nin dalğa uzunluğu santimetr dalğa ilə işıq dalğası arasındadır. Hədəfin aydın və intuitiv görüntüsünü görməyə imkan verir, buna görə də müdaxilə edən hədəfin incə xüsusiyyətlərini təsdiqləmək mümkün deyil. 、\nYeni bir təhlükəsizlik texnologiyası —- Radar və Vizual birləşmə\nİnnovasiyaya əsaslanan radar görmə birləşdirmə həlli\nRadar Vizyonunun ilk tətbiqi: MMW Radar və Vision Fusion Sistemləri, sensorların müvafiq üstünlüklərindən tam istifadə edərək, onların üstünlüklərinə tam təsir göstərir.\nSüni zəka texnologiyasına daxil olun:Radar aşkarlanması və hədəfin sütun koordinatları ilə verilən məsafədən tam istifadə edə bilər.\nRadar video nəzarət bölgəsi siqnalizasiya sistemlərinin əsas komponentləri\nMövcud informasiya cəmiyyətində rəqəmsallaşdırma, şəbəkə və zəkanın inkişafı ilə rəqəmsal video nəzarət tədricən analoq nəzarəti əvəz edir və həyatın bütün təbəqələrində geniş yayılmışdır.\nVideo nəzarət sistemi, uzaq avadanlıqları çevik və təsirli şəkildə idarə edə bilən video nəzarət və konfransın inteqrasiyasını həyata keçirir.\nVideo qeyd, oynatma, əlaqə siqnalı, monitorinq strategiyasının formalaşdırılması və fövqəladə əmr ilə məsafədən izləmə obyektlərinin tətbiqi ilə izləmə və rabitənin ikili funksiyaları əldə edilə bilər və nəqliyyatda, neft yataqlarında, banklarda məsafədən izləmə və təcili komandanlığın tələbləri təmin edilə bilər. və telekomunikasiya tamamilə qarşılana bilər.\nYanlış siqnal dərəcəsi aşağıdır:İşıq və kölgə dəyişikliklərindən, yağışdan, qardan, dumandan, tozdan, fon dəyişikliklərindən və tıxanmadan təsirlənmir.\nEksik dərəcə aşağıdır:Aktiv aşkarlama və qarşısının alınmasıdır. Müdaxilə hədəfi Ağıllı fərqləndirmə texnologiyasına malikdir.\nƏvvəlki: Radar Video Nəzarət Sistemi nədir?\nNÖVBƏTİ: 90 metrə qədər —- Nanoradardan İHA üçün Yeni Nəsil 77Ghz MMW Maneələrin qarşısını almaq üçün Radar


Sahə rəisi Kredit mutexesisi\nSalary: 1500 AZN\nHell Surname : Bağışov Etibar\nVəzifəsi : Azərbaycan Mühəndis İnşaat İnstitutu, Avtomobil yolları\nAddress: Bakı >> Sumqayıt şəhəri.\nWork experience: 5 ildən artıq\nPosition: Azərbaycan Mühəndis İnşaat İnstitutu, Avtomobil yolları\nTelephone: 055 667 55 97\nEntry number: 8022\nTikinti və təmir işləri üzrə 33 il , kompüter qrafikası üzrə 12 il təcrübəm var. İş sferam: Avtomobil yollarının, su ötürücü və yol ötürücü qurğuların tikintisi; hündürmərətbəli binaların, kotec və villaların tikintisi, təmiri; Su, kanalizasiya qurğularının və xətlərinin tikintisi ;inşaat və texniki layihələrin komputerdə işlənilməsi, inşaat qurğularının, bina ,villa və kotej layihələrinin vizual modelləri, interyer, exteryer, landşaft və s. bilgiləri əhatə edir. Sonuncu iş yeri: İmişli Asan Həyat kompleksinin tikintisində mühəndis.


Gəncədə ağır yol qəzası: ölü və yaralı var - FOTOLAR - ATV.AZ\nGəncədə ağır yol qəzası: ölü və yaralı var - FOTOLAR\n08.11.2014 09:25 10420 dəfə oxunub\nBu gün səhər saat 7:00 radələrində Gəncə şəhəri Şah İsmayıl Xətai prospekti ilə Atatürk prospektinin kəsişməsində olümlə nəticələnən yol qəza hadisəsi baş verib.\nATVxəbər.az-ın məlumata görə, Gəncə sakini 30 yaşli Vüqar Qasımovun idarə etdiyi VAZ 2106 markalı avtomobillə Göygöl sakini 53 yaşli Surahi Həsənovun idarə etdiyi CHEVROLET markalı avtomobil toqquşub. Nəticədə VAZ - ın sürücüsü Vüqar Qasımov hadisə yerindəcə dünyasini dəyişib. Digər avtomobilin sürücüsü Sürahi Həsənov isə ağır dərəcəli xəsarətlərlə Gəncə şəhər Təcili Tibbi Yardım Xəstəxanasının reanimasiya şöbəsinə yerləşdirilib. Dünyasını dəyişən sürücünün meyitini avtomobildən çıxarmaq üçün hadisə yerinə FHN-nin xilas ediciləri də cəlb olunublar.\nOnlar xüsusi alət və avadanlıqlardan istifadə etməklə meyiti avtomobildən çıxararaq aidiyyatı üzrə təhvil veriblər.\n“Səhər saatlarında reanimasiya şöbəsinə avtoqəza nəticəsində bir nəfər xəstə daxil olub. Yaralının müxtəlif xəsarətləri var. Müayinə və müalicələr davam etdirilir. Vəziyyəti çox ağırdır”, - həkim Şahin Quliyev bildirib.


Nümunənin reyestr kodu : DA0202000015\nAzərbaycanda düşərgə iki anlamda işlədilmişdir. Birincisi, ən qədim insan icmalarının yaşadığı məskənlər, ikincisi isə yaylaq-qışlaq təsərrüfatı ilə bağlı müvəqqəti yaşayış məskənləri. Təbii və süni, açıq və qapalı sığınacaqlar təkcə ibtidai icma dövründə deyil, son dövrlərə qədər əsasən maldarlıq təsərrüfatı ilə bağlı istifadə olunmuşdur. Etnoqrafik baxımdan düşərgə yaylaq-qışlaq təsərrüfatı ilə bağlı müvəqqəti yaşayış məskənidir.\nİsti iqlim şəraitində yaşayan ibtidai insanlar açıq səma altında güzəran keçirmiş, dövran sürmüşlər. Lakin zaman keçdikcə, xüsusən də buzlaşmalar dövründə insanlar sərt hava şəraitinə uyğun olaraq təbiətlə ölüm-dirim mübarizəsinə başlamışlar. Onlar davamlı yaşayışlarını təmin etmək üçün ovladıqları vəhşi heyvanların dərisindən sadə geyim dəsti hazırlamış, müxtəlif quruluşlu sığınacaq, mağara və düşərgələrdə məskunlaşmışlar. Ərazimizdə təbii və süni yaşayış məskənlərinin tarixi əsasən qədim daş (paleolit) dövründən başlayır. Azərbaycanın dağ və dağətəyi bölgələrində alimlər tərəfindən bu dövrə aid onlarca mağara və digər sığınacaq yerləri qeydə alınmışdır.\nAzərbaycanda əhalinin artması ilə əlaqədar tarixin sonrakı inkişaf mərhələlərində, daha dəqiq desək, ibtidai icma quruluşunun dağıldığı və sinifli cəmiyətin yarandığı dövrdən etibarən kənd tipli yaşayış məskənləri daha geniş intişar tapmışdır. Müvəqqəti səciyyə daşıyan mövsümi məskənlər tarixi inkişafın sonrakı mərhələlərində maldarlıq təsərrüfatının inkişaf edib xüsusi forma kəsb etməsi ilə əlaqədar meydana gəlmişdir.\nKöçmə təsərrüfatla bağlı düşərgələr bilavasitə köç prosesi zamanı yaranırdı. Köç aramla, tələsmədən, dincələ-dincələ hərəkət edirdi. Coğrafi şəraitə uyğun olaraq köç əvvəlcə dağların ətəyində qısa müddətli düşərgə salır, sürü orada otarılırdı. Sonra köç bir qədər yuxarı – dağın döşünə qalxır, orada da bir müddət düşərgə salır, sürü tədricən yaylaq iqliminə öyrəşirdi. Nəhayət, istilər tam düşdükdən sonra yaylaq yerinə qalxır, mənzilə çatırdılar. Məsələn, Şuşa qəzasındakı Kəbirli maldarları Zəngəzur yaylaqlarına qalxmaq üçün Qaratəpədə bir gün, Dağdağanda bir gün, Çaxmaqda üç gün, Kirs dağında 2-3 gün düşərgə salırdılar. Yaylaqdan qayıtdıqdan sonra da maldarlar həmin düşərgələrdə qala-qala tədricən aşağı enirdilər, bu üsul “çoban-binə” adlanırdı. Düşərgə və ya “çoban-binə” üsulunda ən mühüm məsələlərdən biri yaylaqdan-qışlağa və ya əksinə hərəkət edən sürülərin növbəliliyini, hərəkətdə nizamın təşkil olunması idi. Bir sıra hallarda düşərgə sözü yaylaq, oba, binə sözlərinə sinonim kimi işlənmiş, həm yaylaq, həm də qışlaq müvəqqəti yaşayış məskənini ifadə etmişdir.\nYaylaq-qışlaq yollarının üzərində yerləşən düşərgələrin yaranmasında başlıca şərtlərdən biri də onların su mənbələrinə (bulaq, nohur, çay, göl) yaxın olması, təhlükəsizliyin təmin edilməsinin asan olması idi. Yaylağa və ya qışlağa köç zamanı müvəqqəti (1-3 günlük) dayanma yeri olan düşərgələrdə maldar elatlar alaçıq və dəyələrdə yaşayır, sürələr isə daşqura şəklində tikilmiş xalxallarda saxlanılırdı.\nKöç yolunun üstündə yerləşən bu düşərgələr xalqın yaddaşında, həyat tərzində xüsusi yer tutmuşdur. Adətən, köç zamanı dünyasını dəyişən şəxslər bu düşərgələrin yaxınlığında dəfn olunmuşdur. Rəvayətlərdən birinə görə, Azərbaycanda böyük ilxı sahiblərindən biri ölüm ayağında oğlunu yanına çağırıb vəsiyyət etmişdir: “Oğul, mən öləndə qəbrimi köç yolunun üstündəki düşərgələrdən birində qazdır. El dağa köçəndə, arana dönəndə ilxını bir neçə dəfə qəbrimin başına dolandır. Qoy atların ayaq səsindən, kişnərtilərindən qəflət yuxusundan baş qaldırım”.\nAzərbaycan ərazisi ilk insanın meydana gəldiyi antropogen zonasına daxildir. Müxtəlif bölgələrdə aşkarlanan ilk insan mağara-düşərgələrindən (Azıx, Tağlar, Qazma, Buzeyir, Zar, Qarabağ və s.) əldə edilən daş əmək alətləri, heyvan sümükləri və s. maddi qalıqlar ölkəmizin ilk sakinlərinin yığıcılıqla yanaşı, ovçuluq və balqıçılıqla da məşğul olduğunu göstərir. Azərbaycan ərazisinin Qarabağ, Xanlar, Şamaxı, Gədəbəy, Kəlbəcər, Zəngilan və Naxçıvan bölgələrində ibtidai insanlar təbii mağaralardan hələ çox qədim zamanlardan yaşayış məskəni kimi istifadə etmişlər.\nSüni mağaralar Azərbaycan ərazisində Neolit dövründən istifadə olunmuşdur. Süni mağaralara Böyük Qafqaz dağlarının cənub-şərq ətəklərində və Kiçik Qafqaz dağları bölgəsində (Qubadlı, Zəngilan, keçmiş Qonaqkənd, Lerik, Şamaxı, Kəlbəcər, Laçın), eləcə də Cənubi Azərbaycanda təsadüf olunur. Şirvan bölgəsində süni mağara tipli məskənlər əsasən Sündü, Dərəkənd, Mərəzə, Ərəbqədim, Poladlı, Nabur, Təsi, Yekəxana kəndlərində son zamanlara qədər qalmışdır. Kühül adlanan belə yaşayış məskənindən təsərrüfat məqsədi ilə istifadə olunmuşdur. Azərbaycanın qərb bögələrindən mövcud olan mağaralar isə Daşsalahlı mağaralar qrupuna daxildir. İctimai inkişafın sonrakı mərhələsində Azərbaycanın dağətəyi və düzənlik hissələrində də məskunlaşma getmişdir.


Almaniya millisinin futbolçusu Leroy Sane karyerasını vətənində davam etdirə bilər.\nONA -nın məlumatına görə, “Bavariya” İngiltərənin “Mançester Siti” klubunda çıxış edən yarımmüdafiəçini transfer etmək istəyir.\nMünhen təmsilçisi futbolçu üçün 70 milyon funt sterlinq (təxminən 80 milyon avro) təklif edəcək. Mançester klubuna “Şalke”dən keçən 23 yaşlı vinger münhenlilərin yay “transfer pəncərəsi” üçün əsas hədəfidir.\n“Bavariya”nın prezidenti Uli Höness də L.Saneni almaq istədiklərini təsdiqləyib. Klubun sabiq baş məşqçisi, hazırda “şəhərlilər”ə rəhbərlik edən Pep Qvardiolanın da yaxşı münasibətlərdə olduğu almaniyalılara bu keçiddə əngəl olmayacağı bildirilir.\n“Bavariya” L.Saneni iki il əvvəl də heyətinə qatmaq fikrində idi. Lakin həmin vaxt futbolçunun mövqeyində rəqabət olduğundan bu transfer sonda zəruri sayılmamışdı. Frank Riberi və Aryen Robbenin gedişindən sonra isə almaniyalı futbolçunun transferinə zərurət yaranıb.\nQeyd edək ki, “Bavariya” bunadək Fransa millisinin iki futbolçusu – Lukas Ernandeslə Bencamin Pavarla müqavilə imzalayıb.


Ermənistan ordusunun təxribat-diversiya qrupunun saxlanılan üzvü Şəmkir hərbi birləşməsinə aparılıb\nErmənistan ordusunun təxribat-diversiya qrupunun ələ keçirilən üzvü Azərbaycan xalqından və Prezidentindən üzr istəyib və öz ölkəsinə geri qaytarılmasını xahiş edib\nErmənistan ordusunun təxribat-diversiya qrupunun saxlanılan üzvü Şəmkir hərbi birləşməsinə aparılıb. APA-nın bölgə müxbirinin məlumatına görə, Şəmkir hərbi birləşməsinə aparılan erməni diversantın jurnalistlər tərəfindən görüntülənməsinə icazə verilib. Korpusdan bildiriblər ki, itkilər verərək geri çəkilən təxribat-diversiya qrupunun 4 üzvü məhv edilib, daha bir üzvü Berd rayonun Çinari kənd sakini, 1989-ci il təvəllüdlü Karen Petrosyan isə əsgərlərimiz tərəfindən tutulub.\nDiversiya qrupunun məhv edilmiş üzvlərinin üstündən xeyli sayta hərbi silah-sursat aşkar edilərək götürülüb.\nHərbi birləşmədən bildiriblər ki, tutulan erməni diversantın üzərindəki mobil telefonda onun hərbi formada şəkilləri və komandirlərinin telefon nömrələri olub.\nDindirilən diversant, Azərbaycan xalqından və Prezidentindən üzr istəyib və öz ölkəsinə geri qaytarılmasını xahiş edib.\nQeyd edək ki, Azərbaycan Müdafiə Nazirliyinin hadisə ilə bağlı yaydığı məlumatda bildirilib ki, bu gün saat 13.30 radələrində Tovuz rayonunun ərazisində ermənilərin kəşfiyyat-diversiya qrupu qoşunların təmas xəttini keçməyə cəhd göstərib.\nMüdafiənin ön xəttində yerləşən bölmələrimizin sayıqlığı nəticəsində düşmənin bu cəhdinin qarşısı alınıb. Aşkar olunan qrup yaxın məsafəyə buraxıldıqdan sonra dəstənin zərərsizləşdirilməsi istiqamətində tədbirlərə başlanıb.\nİtkilər verərək geri çəkilən təxribat-diversiya qrupunun 4 üzvü məhv edilib, daha bir üzvü Berd rayonun Çinari kənd sakini 1989-ci il təvəllüdlü Karen Petrosyan isə əsgərlərimiz tərəfindən tutulub.


Bədii yaradıcılıqla məşğul olan başçı - Modern.Az Azərbaycan və dünya xəbərləri\n1 May 2019, 13:12 | ƏDƏBİYYAT\nBədii yaradıcılıqla məşğul olan başçı\nOnun necə icra başçısı olduğu barədə söz demək istəmirəm. Bunu rəhbərlik etdiyi bögələrin sakinləri söyləsə daha gözəl olar. Amma bir həqiqəti yaxşı bilirəm ki, doğulub boya-başa çatdığı ailənin halal süfrəsində daddığı nemətlər ona heç zaman ədalətsiz olmağa imkan verməz. Ədalət isə rəhbər vəzifədə çalışan insanın ən vacib öhdəliyidir. İllərlə Lerikin Zövnə kəndindən on kilometrə yaxın məsafəni piyada qət edərək Yardımlıda orta təhsil alıb. Sonra universitetdə oxuduğu illərdə bütün imkansız ailələrin övladları kimi yarıac, yarıtox tələbəlik həyatını yaşayıb. Nəhayət, qarış-qarış, addım-addım vəzifə pillələrində yüksələrək bu səviyyəyə yetişib. Demirəm ki, ideal rəhbərdir, amma mükəmməl insan olduğuna zərrəcə şübhəm yoxdur. Əslində rəhbər vəzifədə çalışan məmurun bilik və bacarıqlarından öncə insani keyfiyyətləri gözəl olmalıdır…\nHaqqında söhbət açdığım Novruz Novruzov 1954-cü ildə Lerik rayonunun Zövnə kəndində dünyaya gəlib. 1971-ci ildə Yardımlı qəsəbə 1 saylı orta məktəbini, 1982-ci ildə Bakı Dövlət Universitetini, 1993-cü ildə isə Bakı Sosial İdarəetmə və Politologiya İnstitutunu bitirib.\nƏmək fəaliyyətinə 1971-ci ildə Lerik rayonundakı Səməd Vurğun adına Kolxozda kolxozçu kimi başlayıb. 1971-ci ildən kolxozçu, fəhlə, Lerik rayonu Züvüc kənd orta məktəbində pioner baş dəstə rəhbəri vəzifələrində çalışıb. 1974-1976-cı illərdə isə hərbi xidmətdə olub.\nOrdudan tərxis olunandan sonra sovxozda fəhlə, Lerik rayon mədəniyyət şöbəsində kütləvi işçi, 1977-ci ildən LKGİ Lerik Rayon Komitəsinin ikinci katibi, 1982-ci ildən Lerik Rayon Partiya Komitəsində təlimatçı, 1983-cü ildən LKGİ Lerik Rayon Komitəsinin birinci katibi, 1985-ci ildən Lerik Rayon Xalq Nəzarəti Komitəsinin sədri, 1987-1995-ci illərdə Lerik Rayon Partiya Komitəsinin ikinci katibi, Lerik Rayon İcra Hakimiyyəti başçısının müavini, Azərbaycan Respublikası Mətbuat və İnformasiya Nazirliyində aparıcı mütəxəsis, Lerik Rayon İcra Hakimiyyəti ərazi idarəetmə orqanları şöbəsinin müdiri vəzifələrində işləyib. 1995-2002-ci illərdə Lerik, 2002-2007-ci illərdə Goranboy, 2007-2019-cu illərdə isə Şabran rayonlarına rəhbərlik edib.\nPrezidentin məlum sərəncamı ilə 2019-cu ildən Siyəzən Rayon İcra Hakimiyyətinin başçısı vəzifəsinə təyin olunub.\n2014-cü ildə “Şöhrət” ordeninə layiq görülüb. Ailəlidir, iki övladı var…\n…İstedadlı insandır. Uzun illərdir ki, bədii yaradıcılıqla da məşğul olur. Necə deyərlər, mükəmməl qələmi vardır. Ərsəyə gətirdiyi əsərləri oxuduqca buna şahid olmaq olar. Publisistik məqalələri isə adamda bir başqa təəssürat yaradır. Xalqın dilində qələmə alınan bu yazılar, səmimiyəti ilə seçilir. Nə isə, çox danışıb vaxtınızı almaq istəmirəm. Mayın 2-si Novruz müəllimin 65 yaşı tamam olur. İnanıram ki, sevənləri, eləcə də onu yaxından tanıyan insanlar mənim deyə bilmədiklərimi yubiley məclisində dilə gətirəcəklər.\nQalır təbrik: Hörmətli Novruz müəllim, sizi Amerika Birləşmiş Ştatlarının şimalından, mister Andy Schorun rəhbərlik etdiyi Lansinq şəhərindən təbrik edir, sizə möhkəm can sağlığı, işlərinizdə uğurlar arzulayırıq.\n65 yaşınız mübarək!


Ramazan ayının dördüncü gününün imsak, iftar və namaz vaxtları - HAQLI.AZ\nEv DİNİ XRONİKA Ramazan ayının dördüncü gününün imsak, iftar və namaz vaxtları\nQafqaz Müsəlmanları İdarəsinin açıqladığı Ramazan təqviminə əsasən, aprelin 17-də imsak vaxtı saat 04:24-də, iftar vaxtı isə 19:36-dadır.\nAprelin 17-si üçün namaz vaxtları:\nSübh azanı 04:34\nƏsr azanı 17:24\nMəğrib azanı 19:36\nİşa azanı 20:41\nDördüncü günün imsak vaxtı üçün duanı təqdim edirik:\nTərcüməsi: “İlahi, əmrlərini yerinə yetirməkdə mənə qüvvət ver, zikrinin şirinliyini mənə dadızdır. Sənə layiqincə şükr etmək üçün məni ilhamlandır. Kərəminə and verirəm, məni öz himayəndə gizlət və qoru, ey görənlərin ən bəsirətlisi!”\nƏvvəlki məqaləNazirlər Kabinetindən azad edilmiş ərazilərlə bağlı YENİ QƏRAR\nNövbəti məqalədəBƏD XƏBƏR: Bakıda iki qadın hosteldə boğularaq ÖLÜB\nSON DƏQİQƏ: sərhədimizdə Rusiya HƏRBİ BAZASI YARADILIR – ŞOK SƏBƏB –...


Azərbaycanda bayram “sürprizi”: bu məhsul 17 dəfə bahalaşdı - AzToday\nAzərbaycanda bayram “sürprizi”: bu məhsul 17 dəfə bahalaşdı\nby Aztoday Xəbər Portalı 14 Mart, 2017 [16:12]\n14 Mart, 2017 [16:12]\nBu gün Lənkəran bazarında ən çox alınıb satılan məhsulun balıq olması təsadüfi deyil. Yerli inanclara görə, ilaxır çərşənbə süfrəsində mütləq balıq qoyulmalıdır. Simuzər adlandırılan, içi ləvəngi ilə doldurulan balıq ilin bol və ruzulu keçməsinin əsas atributlarından sayılır. Varlı-kasıblığından imkanlı-imkansızlığından asılı olmayaraq hamı bu gün üçün balıq aldığından məhsulun qiyməti bir gündə od qiymətinə qalxıb.\nAzToday.az istipress-ə istinadən xəbər verir ki, artıq 3 gündür Lənkəran bazarında balığın qiyməti əvvəlki günlərlə müqayisədə 5-10 dəfə qalxıb. Adi günlərdə qiyməti 3-8 manat arasında dəyişən balıq bu gün bazarda alıcıya irili-xırdalığından asılı olaraq 25-50 manat arası təklif olunur.\n“Şikayət etsən, səni həbs etdirərik”


Azerconnect LLC şirkəti üzrə vakansiyalar— Offer.az\nAzerconnect LLC üzrə vakansiya siyahısı - 2020 / 2021\nAna səhifə / Azerconnect LLC\nİT Böyük Proqramçı\nƏ/h razılaşma yolu ilə. Azerconnect İT Böyük Proqramçı vəzifəsi üzrə vakansiya elan edir.\nAzerconnect LLC - Bakı - 08.06.2021\nİT Təhlükəsizlik Proqramları üzrə Böyük Administrator\nƏ/h razılaşma yolu ilə. Azerconnect İT təhlükəsizlik proqramları üzrə böyük administrator vəzifəsi üzrə vakansiya elan edir. Analitik bilik üstünlükdür.\nAzerconnect LLC - Bakı - 17.05.2021\nArxiv Əməliyyatları üzrə Agent\nAzerconnect LLC Arxiv Əməliyyatları üzrə Agent vəzifəsdi üzrə vakansiya elan edir. Komputer və ofis programlarını orta səviyyədə bilməlidir.\nAzerconnect LLC - Bakı - 03.05.2021\nAzerconnect LLC Layihələr üzrə menecer vəzifəsi üzrə vakansiya elan edir.\nAzerconnect LLC - Bakı - 30.04.2021\nŞəbəkə Monitorinqi üzrə mühəndis\nAzerconnect LLC Şəbəkə Monitorinqi üzrə mühəndis vəzifəsi üzrə vakansiya elan edir. Problem həll etmə bacarığı olmalıdır.\nAzerconnect LLC - Bakı - 20.04.2021\nTalantların cəlb olunması və işə qəbul üzrə mütəxəssis\nAzerconnect LLC Talantların cəlb olunması və işə qəbul üzrə mütəxəssis vəzifəsi üzrə vakansiya elan edir.\nAzerconnect LLC - Bakı - 19.04.2021\nSahələrin cəlb olunması və müqavilələr üzrə aparıcı mütəxəssis\nAzerconnect Sahələrin cəlb olunması və müqavilələr üzrə aparıcı mütəxəssis vəzifəsi üzrə vakansiya elan edir.\nƏlaqə Mərkəzi üzrə bölmə rəhbəri\nAzerconnect LLC Əlaqə Mərkəzi üzrə bölmə rəhbəri vəzifəsi üzrə vakansiya elan edir. Rəhbər vəzifədə 5 ildən artıq iş təcrübəsi olmalıdır.\nAzerconnect LLC - Bakı - 07.04.2021\nMəlumat bazası və İntellektual Resurslar üzrə aparıcı proqramçı\nAzerconnect LLC Məlumat bazası və İntellektual Resurslar üzrə aparıcı proqramçı vəzifəsi üzrə vakansiya elan edir.\nMicrosoft Office (6591)Rus dili (6223)İngilis dili (4924)Maliyyə (1577)IT (1261)Müştəri xidmətləri (806)HR (429)İnsan resursları (406)Mühəndis (386)SQL (384)Tikinti (226)HTML (212)Kargüzarlıq (182)Linux (151)Java (114)CRM (88)Oracle (78)Layihə meneceri (70)Data Analitik (51)işə qəbul (43)


Dağlıq Qarabağ münaqişəsi xarici təsirlərin nəzarətindən çıxır\n“Dağlıq Qarabağ münaqişəsi xarici təsirlərin nəzarətindən çıxır. Soçi görüşünün yekunları onu deməyə əsas verir ki, nə Rusiya, nə də digər xarici oyunçuların münaqişəni bundan sonra necə nəzarətdə saxlamaları ilə bağlı ideyaları var. ” Karnegi Fondunun Cənubi Qafqaz üzrə eksperti Tomas De Vaal bu qənaətdədir. “Görüşdə atəşkəs rejiminin bərpa edilməsi ilə bağlı bəyanatlar olmadı. Həmçinin hadisələrin araşdırılmasının mexanizminin yaradılması məsələsi də müzakirə edilmədi” ” deyən analitik Putinin tərəflər arasında tezliklə yenidən belə görüş təşkil edəcəyinə inanmadığını deyir. “Bu cür görüş payızda, Birləşmiş Ştatların təşəbbüsü ilə, BMT Baş Assambleyasının iclası çərçivəsində və yaxud Fransa prezidenti Fransua Ollandın dəvəti ilə baş tuta bilər”.\n13:00 / 16.08.2014\nBu ay: 67045


Qarabağ həqiqətləri Vyetnam mətbuatında\nQarabağ həqiqətləri Vyetnam mətbuatında FOTOLAR\n8 Aprel 2016 10:59 | 53\nAzərbaycanın Vyetnamdakı Səfirliyi tərəfindən qoşunların təmas xəttində yaranmış gərginlik ilə əlaqədar olaraq mətbuat konfransı keçirilib. Azərbaycanın Vyetnamdakı Səfirliyindən SİA-ya verilən məlumata görə, mətbuat konfransında Vyetnamın üç televiziya kanalının, o cümlədən aparıcı dövlət televiziyasının, bir sıra çap və elektron media nümayəndələri iştirak edib.\nMətbuat konfransı zamanı səfir A. İmanov, Ermənistan-Azərbaycan, Dağlıq Qarabağ münaqişəsi barədə jurnalistlərə məlumat verib. Səfir 2-5 aprel tarixlərində Ermənistan silahlı qüvvələrinin cəbhəyanı ərazilərdə mülki əhalini və mülki obyektləri hədəfə aldığını, Azərbaycan silahlı qüvvələrinin qoşunların təmas xətti boyunca mövqelərini ağır silahlardan intensiv atəşə tutulması nəticəsində bir neçə mülki şəxsin həlak olduğunu və yaralandığını, eləcə də mülki obyektlərin dağıldığını bildirib.\nSəfir hazırda atəşkəsin bərpa olunduğunu, bununla belə Ermənistan qoşunlarının bütün işğal olunmuş Azərbaycan ərazilərindən çıxarılmalı olduğunu, münaqişənin beynəlxalq hüquqa əsasən Azərbaycanın suverenliyi, ərazi bütövlüyü və beynəlxalq səviyyədə tanınmış sərhədlərinin toxunulmazlığı çərçivəsində həllinin vacibliyini diqqətə çatdırıb.\nSəfir A. İmanov, Vyetamın mətbuat nümayəndələrini münaqişə ilə bağlı məlumatları işıqlandırarkən diqqətli olmağa çağırıb, xəbər və məqalələrdə Dağlıq Qarabağın Azərbaycanın ayrılmaz tərkib hissəsi kimi qeyd olunmasının və Vyetnam ictimaiyyətinə Ermənistan-Azərbaycan, Dağlıq Qarabağ münaqişəsinin səbəbləri barədə doğru məlumatların çatdırılmasının vacibliyini vurğulayıb.\nKonfrans zamanı Ermənistan silahlı qüvvələrinin Azərbaycanın mülki əhalisini və mülki obyektlərini hədəfə aldığını əks etdirən video və fotolar nümayiş etdirilib. Daha sonra jurnalistlərin suallarını cavablandıran səfir A. İmanov, münaqişənin həlli ilə bağlı ölkəmizin mövqeyi barədə məlumat verib.\nQeyd olunmalıdır ki, mətbuat konfransının nəticəsi olaraq Vyetnam Dövlət Televiziyası, "Nhan Danh" Televiziyası, Hanoy Televiziyasında, eləcə də çap və elektron mediada Ermənistan-Azərbaycan, Dağlıq Qarabağ münaqişəsi barədə yayımlanmış reportaj və xəbərlərdə Ermənistanın Azərbaycana qarşı işğalçı siyasəti, münaqişənin həlli ilə bağlı ölkəmizin mövqeyi barədə məlumatlar Vyetnam ictimaiyyətinə çatdırılıb.


Zəngəzur dəhlizi: regional və qlobal geosiyasətdə yeri və rolu | Newtimes.az – Analitik-informasiya portalı\nZəngəzur dəhlizi: regional və qlobal geosiyasətdə yeri və rolu\nBakı, 30 iyun 2021 – Newtimes.az\nPrezident İlham Əliyevin rəhbərliyi ilə Azərbaycanın İkinci Qarabağ müharibəsində əldə etdiyi şanlı qələbə geniş geosiyasi məkanda ciddi dəyişikliyə səbəb olub. Bu prosesin fonunda Zəngəzurdan – tarixi Azərbaycan torpağından keçəcək və Azərbaycanın əsas ərazisini ölkənin ayrılmaz hissəsi olan Naxçıvan Muxtar Respublikası, eləcə də Türkiyə ilə birləşdirəcək yeni birləşdirici dəhlizin əhəmiyyəti aydın nəzərə çarpır. O cümlədən müxtəlif dövlətlərin bu məsələyə münasibəti, regional və qlobal əməkdaşlıq kontekstində dəhlizin meydana gətirə biləcəyi yeni məqamlar, Azərbaycanın müstəqil dövlət kimi fəaliyyətinin məzmunu kimi məsələlərin aktuallaşdığı şübhəsizdir. Həmin bucaq altında Zəngəzur dəhlizinin reallaşmasının geosiyasi analizi də çox aktualdır. Ekspertlər bu məsələ ilə bağlı öz fikirlərini ifadə edir, müəyyən proqnozlar verirlər. Maraqlıdır ki, proqnozların mütləq çoxluğu Zəngəzur dəhlizinin regional əməkdaşlıqda müstəsna rol oynayacağına olan inamla bağlıdır. Bütün bunların fonunda Zəngəzur dəhlizinin geosiyasi, geoiqtisadi, nəqliyyat-logistika və coğrafi aspektlərdə təhlilinin zəruriliyi daha aydın görünür. Biz məsələnin bu tərəfi üzərində geniş dayanmaq istərdik.\nZəngəzur dəhlizi tarixi və geosiyasi reallıqlar işığında\nErmənistanla Azərbaycan arasında ötən il sentyabrın 27-də başlamış və 44 gün davam etmiş İkinci Qarabağ müharibəsi Azərbaycanın böyük zəfəri ilə başa çatandan sonra ekspertlərin daha çox müzakirə etdikləri məsələlər sırasında Zəngəzur dəhlizi də vardır. Bu məsələyə maraq nəinki azalmayıb, əksinə, ortaya onun əhəmiyyətini daha da qabardan yeni-yeni faktlar çıxmaqdadır. Dünyanın tanınmış siyasətçiləri və ekspertlər Zəngəzur dəhlizi ilə bağlı fikirlər bildirirlər.\nBunlar səbəbsiz deyil. Çünki Zəngəzur dəhlizi həm tarixi aspektdə, həm müasir geosiyasi reallıqlar prizmasından, həm də Cənubi Qafqazda sülh, barış və əməkdaşlığın bərpa olunmasında prinsipial əhəmiyyət daşıyır. Bu məsələ ərafında baş verən hadisələr göstərir ki, o, çoxparametrli, müxtəlif sahələri əhatə edən faktorlarla əlaqəlidir. Burada geosiyasi, siyasi, ideoloji, coğrafi, iqtisadi, sosial-mədəni, hüquqi və təhlükəsizlik məqamları bir-biri ilə çulğaşıb. Məhz həmin səbəbdən Zəngəzur dəhlizinin işə salınması adi hadisə deyil – onun arxasında müxtəlif vacib faktorlar dayanır.\nBu mülahizələr prizmasından Zəngəzur dəhlizi ilə əlaqəli olan bir sıra əhəmiyyətli məqamlara nəzər salmağa çalışaq. Hər şeydən öncə, Zəngəzurun son 300 illik tarixinin özəlliyini vurğulamaq lazımdır. Rusiya imperiyasının Cənubi Qafqaza gəlişi burada bir sıra ərazi-inzibati dəyişikliklərə səbəb oldu. Xüsusilə Azərbaycana aid olan ərazilərlə bağlı süni manipulyasiyalar çoxaldı. Keçən əsrin ilk onilliklərində Zəngəzurda da erməni terrorunun yaratdığı qanlı hadisələr baş verdi. Terrorçu Njde xüsusi amansızlığı ilə seçilirdi. Nəticədə 100 minlərlə türk yaşadıqları Zəngəzur ərazisindən deportasiya olundular. Sovetlərin gəlişi ilə isə Zəngəzuru süni yaradılan Ermənistan SSR-in ərazisi etdilər. Bununla da regionda tarixi və coğrafi bütövlük pozuldu.\nTarixən ticari-iqtisadi və mədəni-mənəvi ünsiyyətin əsas yollarından biri olan qədim Azərbaycan torpağı Zəngəzur, keçən əsrin 20-ci illərindən 2020-ci ilə qədər türk dünyasını ayıran, azərbaycanlı qardaşları bir-birindən təcrid edən, bölgə xalqlarının əlaqələrini kəsən, dünya ticarətinin bu coğrafiyadakı yoluna ciddi əngəl olan bir məkana çevrildi. Məhz bu reallıq prizmasından İkinci Qarabağ müharibəsinin Zəngəzur məsələsində nəinki region, hətta bütün dünya, o cümlədən türk dünyası üçün açdığı yeni imkanları tam təsəvvür etmək mümkündür.\nTəsadüfi deyil ki, Çinin müxtəlif KİV orqanları, siyasətçiləri, analitikləri, iş adamları "Bir kəmər, bir yol" layihəsi çərçivəsində həmişə "Orta yol" adlandırdıqları nəqliyyat dəhlizinə ciddi önəm verir və həmin kontekstdə son zamanlar Zəngəzur dəhlizini mütləq vurğulayırlar. Bu dəhliz Azərbaycan, Ermənistan, Türkiyə, Rusiya və İranla yanaşı, Asiya-Sakit okean regionu ölkələrinə də böyük fayda verə bilər. Təbii ki, burada Çinin qazana biləcəyi daha çoxdur.\nTəsadüfi deyil ki, Azərbaycan Prezidenti İlham Əliyev Asiya-Sakit okean regionu ölkələrini Zəngəzur dəhlizinin yaradılması imkanlarına diqqətlə yanaşmağa dəvət edib. İlham Əliyev bu barədə BMT-nin Asiya və Sakit okean üçün İqtisadi və Sosial Komissiyasının "Asiya və Sakit okean hövzəsində regional əməkdaşlıq vasitəsilə böhranlardan sonra daha güclü inkişafın təmin olunması" mövzusuna həsr edilən 77-ci sessiyasındakı çıxışında konkret fikir bildirib. Azərbaycan Prezidenti vurğulayıb: "Azərbaycan regionda dayanıqlı sülh və təhlükəsizliyi təmin etmək arzusundadır. Azərbaycan Şərq-Qərb, Şimal-Cənub, Şimal-Qərb nəqliyyat dəhlizləri kimi regional bağlantı layihələrinin icrasına mühüm töhfə vermişdir. Hazırda biz Azərbaycan ərazisindən Asiyanı Avropa ilə birləşdirən Şərq-Qərb dəhlizinin tərkib hissəsi olacaq "Zəngəzur nəqliyyat dəhlizi" üzərində çalışırıq. Bu dəhliz Azərbaycana Avrasiyanın nəqliyyat və logistika mərkəzi kimi mövqeyini gücləndirməyə imkan verəcək. Mən Asiya və Sakit okean hövzəsindən olan tərəfdaş ölkələri bu regional layihənin potensialını nəzərdən keçirməyə dəvət edirəm".\nLakin bütün bunların reallaşması Zəngəzur dəhlizinin region ölkələri üçün oynadığı roldan birbaşa asılıdır. Azərbaycan Prezidenti İlham Əliyevin bu aspektdə ifadə etdiyi fikir açar rolunu oynayır. Dövlət başçısı vurğulayıb: "Bu gün biz onu müzakirə edirik ki, bölgədə davamlı, dayanıqlı sülh və təhlükəsizlik olsun. Bunun yeganə yolu isə əməkdaşlıqdır. Bizim məqsədimiz artıq üçtərəfli qaydada – Ermənistan və Rusiya ilə birlikdə kommunikasiyaların bərpası, Zəngəzur dəhlizinin yaradılması və nəqliyyat baxımından bütün maneələri aradan qaldırmaqdır".\nMövqe aydındır – Azərbaycanın dövlət başçısı Zəngəzur dəhlizini əməkdaşlıq, təhlükəsizlik, tarixi ədalətin bərpası, qlobal əlaqələrin davamlı olması istiqamətində atılmalı olan vacib addım kimi təqdim edir. Bunun da son dərəcə tutarlı əsasları vardır. Məsələ ondan ibarətdir ki, Zəngəzur dəhlizi hər şeydən əvvəl regional əməkdaşlıq qarşısında illərdir dayanan maneələrin aradan qaldırılmasına xidmət etməlidir. Burada məsələnin bir tərəfi Qarabağın Azərbaycana reinteqrasiyası ilə bağlıdırsa, digər aspekti kommunikasiyaların açılmasını əhatə edir. Hər iki məsələ isə regional əməkdaşlığa və sabitliyə imkan yaradacaq uyğun sazişin imzalanması ilə əlaqəlidir. Konkret olaraq Ermənistan sərhədlərin delimitasiyası və demarkasiyasını, ərazi bütövlüyünün tanınmasını və regional əməkdaşlığı nəzərdə tutan uyğun sənədləri imzalamalıdır. Belə çıxır ki, Zəngəzur dəhlizi son nəticədə bütövlükdə regional əməkdaşlığın parlaq nümunəsi olmalıdır. O ciddi, ədalətli, hüquqi cəhətdən normal qaydalara əsaslanmalıdır. Ekspertlər bu səbəbdən Zəngəzur dəhlizini yalnız geosiyasi deyil, həm də siyasi, hüquqi, iqtisadi, nəqliyyat-logistika və digər faktorlarla əlaqədə analiz edirlər.\nQarabağın bərpasında Zəngəzur dəhlizinin əhəmiyyəti: ilk addımlar fonunda\nBunların fonunda Azərbaycan rəhbərliyinin Qarabağın bərpası və ölkəyə reinteqrasiyası üçün qətiyyətli addımlar atması çox vacib faktordur. Artıq Azərbaycan dövləti bərpa işlərinə 1,3 milyard ABŞ dolları həcmində vəsait ayırıb. Paralel olaraq dünyanın müxtəlif ölkələrinin şirkətlərinin bərpa işlərində iştirakını təmin edir. Hazırda bir neçə dövləti təmsil edən şirkətlər müxtəlif sferalar üzrə fəaliyyətə başlayıblar. O cümlədən "ağıllı şəhər", "ağıllı qəsəbə", "ağıllı kənd" kimi maraqlı layihələr gündəmdədir. Hava limanlarının tikilməsi, yolların çəkilməsi, turizm sektoruna aid işlərin görülməsi, müxtəlif istehsal müəssisələrinin yaradılması, təbii ehtiyatların istifadəsinin inkişaf etdirilməsi və s. kimi mühüm proqramlar reallaşmaqdadır. İqtisadi və maliyyə tərəfindən başqa, bu prosesin çox əhəmiyyətli geosiyasi və tranzit-logistika aspekti də var. Çünki dünyanın müxtəlif ölkələri bərpa və yenidənqurma işlərinə həvəslə daxil olurlarsa, mütləq uyğun, sabit, təhlükəsiz hərəkət dəhlizinə ehtiyac da artır. Zəngəzur dəhlizi bu bağlılıqda da dünya üçün strateji əhəmiyyət kəsb edir.\nVurğulanan fikirlərin işığında Zəngəzur dəhlizini ekspertlərin beynəlxalq əməkdaşlıq layihələri və onların reallaşmasına birbaşa aidiyyəti olan nəqliyyat marşrutları ilə əlaqələndirmələri tamamilə məntiqli, obyektiv və əhəmiyyətlidir. Məsələnin bu aspekti üzərində daha geniş dayanmağa ehtiyac vardır.\nEkspertlər Çinin "Bir kəmər, bir yol" layihəsinin qlobal geosiyasi və geoiqtisadi düzəni yeniləşdirə biləcəyinə inanırlar. Layihə quru və dəniz marşrutları üzrə müxtəlif ölkələri əhatə edən nəhəng bir sistemi xatırladır. Həmin prosesə Asiya və Avropanın çoxlu sayda dövləti qatılmaqdadır. Layihə üçün xüsusi əhəmiyyət kəsb edən məsələlərdən biri ticari-iqtisadi əlaqələrin ucuz, təhlükəsiz, sürətli yolla təşkil edilməsindən ibarətdir. Bu məqsədlə dövriyyəyə şərti olaraq "Şimal yolu", "Orta yol" və "Cənub yolu" kimi terminlər də daxil edilib. "Şimal yolu" Rusiya ərazisindən keçərək Avropaya uzanan, "Orta yol" Mərkəzi Asiya-Azərbaycan-Gürcüstan-Türkiyəni əhatə edən marşrutu, "Cənub yolu" isə Cənubi Asiya ölkələri ərazisindən keçərək İranı da əhatə edən istiqamətdir.\nMəsələ burasındadır ki, bu üç əsas yol Cənubi Qafqazda Azərbaycan ərazisində kəsişir. Rusiyadan "Şimal-Cənub" dəhlizi vasitəsilə Azərbaycana istiqamət vardır, Mərkəzi Asiyadan gələn əsas yol – "Şərq-Qərb" dəhlizi timsalında Azərbaycandan keçir, "Cənub yolu" isə "Cənub-Qərb" marşrutu ilə yenə də Azərbaycan ərazisindən keçir. Sonuncu üçün Azərbaycanda iki istiqamət mövcuddur: biri Gürcüstan istiqaməti, digəri isə Zəngəzur vasitəsilə Türkiyə-Avropa istiqaməti. Eyni zamanda, cənubdan gələn yolun bir qolu şimala, Rusiyaya tərəf ayrıla bilər. Buna oxşar qayda ilə Türkiyədən gələn yolun bir istiqaməti İran, digər istiqaməti isə Rusiya ola bilər. Onların arasında isə tamamilə Azərbaycan ərazisindən keçməklə Mərkəzi Asiyaya uzanan marşrut vardır. Bunlardan başqa, "Bir kəmər, bir yol" layihəsi çərçivəsində "Şimal-Cənub" və "Cənub-Qərb" marşrutlarının Azərbaycan ərazisində kəsişərək Zəngəzur dəhlizi vasitəsilə Avropaya yönləndirilməsi planı da mövcuddur.\nBeləliklə, beynəlxalq layihələr üçün Azərbaycan ərazisi sözün əsl mənasında regionun nəqliyyat qovşaqlarının habı rolunu oynayır. Zəngəzur dəhlizi bu baxımdan Azərbaycanı bir neçə istiqamətdə region, Asiya və Avropa ilə birləşdirən strateji məkan statusunu ala bilər. Təcrübə göstərir ki, faktiki olaraq, dünyanın böyük gücləri Zəngəzur dəhlizinin bu funksiyasını artıq qəbul edib ona dəstək ifadə edirlər.\nABŞ və Rusiya prezidentlərinin son görüşündə Cənubi Qafqazda kommunikasiya xətlərinin açılması zərurəti bir daha vurğulanıb. Türkiyə Prezidenti Rəcəb Tayyib Ərdoğan Rusiya və ABŞ prezidentləri ilə bu məsələni müzakirə edib, ortaq razılığa gəlinib. Türkiyə və Azərbaycan rəhbərliyi məsələni daim gündəmdə saxlayır. Son olaraq Azərbaycan və Türkiyə Prezidentləri tərəfindən imzalanan müttəfiqlik haqqında birgə Şuşa Bəyannaməsində də Zəngəzur dəhlizi müddəa kimi nəzərdə tutulub. İki qardaş ölkə Zəngəzur dəhlizini reallaşdırmaqda qərarlıdır.\nAzərbaycan Prezidenti Rusiya dövlət başçısı ilə mütəmadi olaraq bu məsələni müzakirə edir. Vladimir Putinin də Zəngəzur dəhlizinin açılması ilə bağlı mövqeyi qətidir. Ermənistanda parlament seçkisindən sonra Rusiya rəhbəri Nikol Paşinyana bir daha xatırladıb ki, Rusiya, Azərbaycan və Ermənistan liderlərinin 2020-ci il 10 noyabr tarixli bəyanatında nəzərdə tutulan öhdəliklərə əməl olunmalıdır. Orada kommunikasiya xətlərinin açılması prinsipial qaydada vurğulanıb.\nBunlar onu göstərir ki, Zəngəzur dəhlizi regional əməkdaşlıq və beynəlxalq layihələrin icrası aspektlərində böyük dövlətlər üçün də əhəmiyyət kəsb edir. Bu marşruta müxtəlif istiqamətlərdə əməkdaşlığın mühüm bəndlərindən biri kimi baxılır.\nƏhəmiyyətlidir ki, region dövlətlərinin Zəngəzur dəhlizi də daxil olmaqla, bütün kommunikasiya şəbəkəsindən səmərəli və koordinasiyalı istifadə edilməsinə imkan verən əməkdaşlıq formatı haqqında təklifin də təşəbbüskarı Azərbaycandır. Söhbət artıq ekspertlərin də maraqla müzakirə etdiyi "Altılıq" platformasından gedir. Burada Azərbaycan, Rusiya, Türkiyə, İran, Gürcüstan və Ermənistanın əməkdaşlıq və təhlükəsizlik sahələrində ortaq fəaliyyət göstərmək üçün xüsusi platformada birləşməsi nəzərdə tutulub. Yəni, bu ölkələr regiondan kənarda olan qüvvələrlə əməkdaşlıq və təhlükəsizlik məsələlərində razılaşdırılmış formada və bir əməkdaşlıq formatının üzvləri kimi iştirak etməlidirlər. Deməli, Zəngəzur dəhlizi həmin altı dövlət üçün geosiyasi və geoiqtisadi aspektlərdə eyni dərəcədə əhəmiyyət kəsb edir və onun təhlükəsizliyi onların hər birinin vəzifəsidir.\nRegional əməkdaşlıq formulu və Zəngəzur dəhlizi: müstəqil Azərbaycanın daha bir uğuru\nEyni zamanda, gələcəkdə regionun altı dövləti müxtəlif beynəlxalq layihələrdə bir tam kimi iştirak edə bilərlər. Bu isə, birincisi, regional təhlükəsizliyin davamlı təminatı, ikincisi, regional əməkdaşlıqla qlobal əməkdaşlıq arasında sağlam əlaqənin yaradılması deməkdir. Bu prosesin mərkəzində Zəngəzur dəhlizinin dayandığını təsəvvür etmək çətin deyil. Son zamanlar İran mətbuatında yayılan bir sıra informasiyalar bu aspektdə maraq doğurur.\n"Qafqaz.ir" portalında dərc edilən yazılardan birində Ermənistan-Azərbaycan münaqişəsinin həll edilməsi fonunda Çinin region ölkələri ilə əlaqəsinin Zəngəzur dəhlizi kontekstində müəyyən xarakteristikası verilib. Çinin Avropa ilə ticarətinin 96 faizinin okean vasitəsilə həyata keçirilməsinə baxmayaraq, 2013-cü ildə "Bir kəmər, bir yol" təşəbbüsündən sonra Cənubi Qafqazın əhəmiyyəti Pekin üçün çox artıb. Buna görədir ki, Çin "Şərq-Qərb" marşrutu kimi tanınan Transxəzər Beynəlxalq Nəqliyyat Dəhlizi (TITR) layihəsinə investisiya qoymağa başlayıb. Həmin bağlılıqda rəsmi Pekin Avropaya açılan istənilən təhlükəsiz marşruta ciddi dəstək verir.\nŞübhəsiz ki, Çin-Rusiya-İran-Azərbaycan xəttində mühüm məntəqə olan Zəngəzur dəhlizi də Pekin üçün Türkiyə vasitəsilə Avropa və Körfəz ölkələrinə, Afrikaya yeni imkan deməkdir. Bu marşrut həm ucuz, həm də digərlərinə nisbətən qısadır. Bu reallıq fonunda Çinlə Azərbaycan arasında ticarət dövriyyəsinin 2017-ci ildə 1,3 milyard ABŞ dolları (Azərbaycanın ümumi xarici ticarətinin təxminən 6 faizi) həcminə çatması təsadüfi deyil. Eyni qaydada rəsmi Pekin digər region ölkələri ilə əməkdaşlığı genişləndirməyə çalışır və böyük sərmayələr yatırır.\nLakin bütün bunlardan qonşu ölkənin mətbuatında yanlış bir nəticə çıxarılır. Bir tərəfdən, Çinin Zəngəzur dəhlizinin açılması üçün ciddi maraqlarının olduğu vurğulanır, digər tərəfdən isə İranın bu prosesdən zərər görə biləcəyi iddia edilir. Guya Tehranın manevr imkanları məhdudlaşa bilər. Əslində isə Zəngəzur dəhlizinin işləməsi İran üçün də yeni manevr imkanları açır. Çünki Tehran, faktiki olaraq, bir neçə dövlətin ortaq razılığı ilə işləyəcək Zəngəzur dəhlizi vasitəsilə dünyanın ən ucqar ölkələri ilə iqtisadi-ticari əlaqələr qurmaq üçün yeni şans əldə edir.\nO başqa məsələdir ki, artıq Cənubi Qafqazda hansısa dövlətin hegemon davranışına son qoyulur. Burada Azərbaycan, Rusiya, Türkiyə və İran bir yerdə aparıcı rol oynamalıdırlar. Bundan kimsənin rahatsız olmasına isə heç bir əsas yoxdur. Həmin bucaq altında Gürcüstanda da bir sıra dairələrin Zəngəzur dəhlizinə ehtiyatla yanaşmasının ciddi geosiyasi, geoiqtisadi və kommunikativ əsası olmadığını düşünürük. Azərbaycan Prezidenti dəfələrlə məsələnin bu aspektinə vurğu edib. Prezident İlham Əliyev ifadə edib ki, Gürcüstan Azərbaycana dost və qardaş ölkədir və onunla əməkdaşlığın inkişaf etdirilməsi üçün bundan sonra da fəallıq göstəriləcək.\nO cümlədən Zəngəzur dəhlizinin açılması Gürcüstan marşrutuna alternativliyi deyil, onların bir-birini tamamlamasını ifadə edir. Çünki söhbət yalnız Azərbaycandan Gürcüstana yüklərin daşınmasından getmir. Gürcüstan həm özünün, həm Qara dəniz hövzəsi ölkələrinin, həm də Avropadan yüklərin Zəngəzur dəhlizi vasitəsilə İrana, Körfəz ölkələrinə və başqa regionlara münasib qiymətə çatdıra və bundan xeyli gəlir əldə edə bilər. Bu o deməkdir ki, Zəngəzur dəhlizi ancaq bir istiqamətdə və seçilmiş hansısa ölkələrin mənafeyinə xidmət edəcək kanal olmayacaq – ondan bütün region ölkələri müxtəlif istiqamətlərdə yaradılacaq əlaqələr əsasında faydalanacaqlar.\nBunlar onu göstərir ki, regional və qlobal miqyasda Zəngəzur dəhlizinin işə düşməsi ciddi geosiyasi və geoiqtisadi yeniliklərə təkan verəcək. Bunlarla yanaşı, Zəngəzur dəhlizinin Azərbaycanın müstəqil dövlət olaraq beynəlxalq statusunun daha da yüksəlməsində əhəmiyyətli rolu olacağını düşünürük. Bu tezisin doğruluğunu bir neçə faktla sübut etmək olar. Hər şeydən öncə, İkinci Qarabağ müharibəsinin baş memarı Azərbaycan Prezidenti İlham Əliyev Zəngəzur dəhlizi məsələsində də kifayət qədər təşəbbüskar, praqmatik, ədalətli və beynəlxalq hüquq normaları çərçivəsində fəaliyyət göstərir. Hərbi əməliyyatların başa çatması ilə İlham Əliyev ardıcıl, məntiqli və inandırıcı surətdə regional əməkdaşlığın vacibliyini vurğulayır və həmin kontekstdə kommunikasiya xətlərinin açılması zərurətini önə çəkir.\nBununla yanaşı, Azərbaycan Prezidenti dünyaya Ermənistana qarşı son dərəcə humanist mövqe tutduğunu nümayiş etdirir. Artıq Ermənistanın ən qızğın havadarları belə İlham Əliyevin arqumentləri ilə razılaşırlar. Bunu may ayının 28-də Respublika Günü münasibəti ilə dünyanın nüfuzlu dövlətlərinin Azərbaycan rəhbərinə ünvanladıqları təbrik məktublarında həm də əməkdaşlıqda maraqlı olduqlarını ifadə etmələri sübut edir. Ayrıca, Azərbaycanın dövlət başçısının Zəngəzur dəhlizindən danışanda, daim Ermənistanın da fayda götürəcəyini qeyd etməsi, rəsmi Bakının məsələyə qarşılıqlı faydalı əməkdaşlıq prizmasından yanaşdığını təsdiq edir.\nBunlardan başqa, Zəngəzur dəhlizi ilə bağlı rəsmi Bakının fəaliyyəti Azərbaycanın müstəqil dövlət kimi irəliyə doğru ciddi bir addım atdığını nümayiş etdirir. Belə ki, Rusiya və Türkiyə kimi böyük dövlətlərin başçıları Zəngəzur dəhlizinin açılmasını ilk növbədə müstəqil Azərbaycanın uğurlu xarici siyasətinin nəticələrindən biri kimi qəbul etdiklərini vurğulayırlar. Əslində, Şuşa Bəyannaməsində də həmin məqam öz əksini tapıb.\nVurğulanan məsələnin geosiyasi özəlliyi milli dövlətçilik baxımından çox əhəmiyyətli olan bir məqamı da ortaya qoyur. Biz müstəqil Azərbaycanın enerji sferasından sonra nəqliyyat-logistika və təhlükəsizlik sahələrində də regionun geosiyasi düzənini dəyişə bilən addım atdığını nəzərdə tuturuq. Yəni, artıq müstəqillik tarixində ikinci dəfədir ki, Azərbaycan geniş məkanda geosiyasi mənzərəni yeniləyə biləcək proqram həyata keçirir. Zəngəzur dəhlizi bu anlamda bir sıra ekspertlərin təsəvvür etdiklərindən daha geniş rakursda geosiyasi əhəmiyyətə malikdir. Bu fakt, əslində, digər uğurlarla yanaşı, Azərbaycanda müstəqil və demokratik dövlət quruculuğunun yeni səviyyəyə keçməsini ifadə edir. Əlbəttə, Zəngəzur dəhlizinin bu cür geosiyasi qiymətləndirilməsinin həm də tarixi-siyasi əhəmiyyəti vardır. Çünki Azərbaycan postsovet məkanında ilk dövlətdir ki, ərazi məsələsini dərin qatlarda geosiyasi, tarixi, siyasi, iqtisadi və mədəni aspektlərin vəhdəti kimi dünya gündəminə çıxara bilir. Bu məqam Azərbaycan Prezidentinin mövzu ilə bağlı hər bir çıxışında ana xətt kimi keçir.\nBeləliklə, Zəngəzur dəhlizinin işə düşməsi, faktiki olaraq, dünya miqyasında mühüm tarixi hadisə kimi qəbul edilir. Onun müxtəlif aspektləri vardır. Lakin həmin aspektlər kompleks şəkildə Azərbaycanda müstəqil dövlət quruculuğu kursunun uğurlarını ifadə edir. Əhəmiyyətlidir ki, bu məqam bütövlükdə region və beynəlxalq aləm üçün pozitiv bir məqamı əks etdirir. Yəni, Azərbaycan müasir tarixi mərhələdə xalqların rifahının yaxşılaşmasına, dövlətlərin suverenliyinin möhkəmlənməsinə xidmət edən proqramlar həyata keçirir. Bu isə o deməkdir ki, Azərbaycan artıq dünya miqyasında müstəqil mövqeyi olan və sözünə qiymət verilən nüfuzlu dövlətdir!\nErmənistanla Azərbaycan arasında sülh və əməkdaşlığın xeyrinə arqumentlər


Məzahir Pənahov: "Mərkəzi Seçki Komissiyası yaxın günlərdə paylanılacaq deputat vəsiqələrini hazırlayıb"\n8 Dekabr 2005 21:05 (UTC+04:00)\nMərkəzi Seçki Komissiyası yaxın günlərdə paylanılacaq deputat vəsiqələrini artıq hazırlayıb. Trend in xəbər verdiyi kimi, bu barədə dekabrın 8-də MSK sədri Məzahir Pənahov məlumat verib.\nO, seçki kampaniyalarının nəticələrini yüksək qiymətləndirərək qeyd edib ki, Seçki Məcəlləsinin pozulması ilə bağlı bir neçə fakt istisna olunmaqla seçkilər qanun çərçivəsində keçirilib. "Bütün beynəlxalq təşkilatlar Azərbaycanla əməkdaşlıq etmək arzusunda olduğunu bildirib ki, bu da seçkilərin demokratik keçirildiyini təsdiq edir", - deyə o bildirib.\nMSK sədri, həmçinin, onu da qeyd edib ki, dekabrın 8-nə MSK-ya deputat mandatından imtina haqqında hər hansı bir rəsmi müraciət daxil olmayıb. "Təkrar seçkilər 1 dairədə keçiriləcək, onların tarixi isə yaxın vaxtlarda açıqlanacaq", - deyə o əlavə edib.\nM.Pənahov "Azadlıq" bloku tərəfindən MSK-nın müxalifətdən olan üzvü Vidadi Mahmudlunun satqınlıqda təqsirləndirilməsi məsələsinə də toxunub. "V.Mahmudlu əsl Azərbaycan vətəndaşı kimi hərəkət edib və mən onun bu mövqeyini təqdir edirəm", - deyə o vurğulayıb.\n6 noyabr seçkilərinin keçirilməsinə sərf olunmuş vəsaitin həcminə gəldikdə, MKS sədri bununla bağlı hesabatın hazırlanacağını bildirib. "Bu məsələ ilə əlaqədar heç bir problem yoxdur və biz dəfələrlə belə sənədlərlə çıxış etmişik", - deyə M.Pənahov əlavə edib.


Tənzilə Rüstəmxanlı: 'Türk Dövlətləri Qazaxıstan olaylarına səssiz qalmamalıdır'\nTənzilə Rüstəmxanlı: "Türk Dövlətləri Qazaxıstan olaylarına səssiz qalmamalıdır"\nGÜNDƏM 06 yan 2022, 21:15\nÖtən ilin sonlarında Türk Şurası əsasında Türk Dövlətləri Təşkilatının yaranması dünyanın geopolitik düzənində yeni situasiya yaratdı. Avrasiyada yeni güc mərkəzinin yaranması, xüsusilə bu güc mərkəzinin bölgənin yüz illərlə söz sahibi olan Türklərin əlində olması türk düşmənlərində ciddi qıcıq yaratdı. Hələ o zaman Türk Dövlətləri Təşkilatının yaranmasına qarşı məkrli planların qurulacağı ehtimal edilirdi. Bir müddət öncə qardaş Türkiyədə milli valyuta böhranı, Fransa kimi dövlətin prezidentliyə namizədinin separatçı erməni rejiminə açıq dəstək verməsi kimi hallar bu planın bir hissəsi sayıla bilər. Amma indi qardaş Qazaxıstanda baş verənlər daha məkrli və düşmənçilik planını göstərir.\nDaha ciddi hədəf olaraq Qazaxıstanın seçilməsi də təsadüfi deyil. Qazaxıstanın Türküstan şəhəri hazırda Türk Dövlətləri Təşkilatının mədəniyyət mərkəzi hesab olunur.Baş verən olaylarda keçmiş Qazaxıstan prezidenti, təcrübəli dövlət adamı Nursultan Nazarbayevin xüsusi olaraq hədəfə alınmasında da xüsusi anlam var. Türk Dövlətləri Təşkilatının ortaq bəyanatında qeyd olunur ki, Qazaxıstanın ilk prezidenti Nursultan Nazarbayev tərəfindən başlanan “Türk Vizyonu 2040” konsepsiyası strateji bir sənəddir. Bu sənəd türk dövlətlərinin ortaq maraqların güclənməsi üçün bütün sahələr üzrə əməkdaşlığın prioritetlərini özündə cəmləşdirir. Prosesin uzaq hədəflərdə qalıcı olması üçün orta müddətli strateji planın işlənib hazırlanması vacibdir, bu, gələcək illərə keçid üçün mühümdür.\nBeləliklə Qazaxıstanda baş verən ixtişaşların xüsusi ssenari əsasında hazırlandığı bir yana, əsas hədəfin Türk dünyası olduğu gün kimi ortadadır.\nÖncədən qeyd edək ki, Qazaxıstanda qazın artırılmış qiyməti ilə bağlı başlayan etirazlardan sonra digər tələblər də irəli sürüldü və onların hər biri demək olar ki, hökumət tərəfindən yerinə yetirildi. Üstəlik, hökumət istefaya getdi və proseslərin sonrakı gedişatı ilə bağlı, yəni vəziyyətin normallaşdırılması istiqamətində atılacaq bəzi addımlar da etirazçılara açıqlandı. Lakin bütün bunlara rəğmən, etirazçılar tətbiq edilən fövqəladə vəziyyətə və komendant saatına baxmayaraq ölkənin müxtəlif şəhərlərində qanunsuz əməllər törətməyə davam etdilər. Bu gün Alma-atada, Çimkənddə, Aktauda, Nur-Sultanda, Aktobedə və s. şəhərlərdə yandırılan polis və yanğınsöndürən maşınları, digər texnikalar, habelə şəhərin küçələrindəki inşa edilmiş müxtəlif məqsədli tikililər və s. yerlərin dağıdılması – bütün bunlar bilavastiə vergi ödəyiciləri olan qazax xalqının, Qazaxıstan vətəndaşının bəhrələridir. Və əgər bütün bunları yandıranlar, məhv edənlər varsa, onlar, ilk növbədə, sadə xalqın ödədiyi vergiləri hədəfə alırlar. Sabah isə dağıdılan, yandırılan hər şey yenidən bərpa olunmalıdır və söz yox ki, onlar da vergi ödəyicilərinin dövlət büdcəsinə yatırdıqları vəsaitlər hesabına ödəniləcək. Yəni hadısələrin necə inkişaf etməsindən asılı olmayaraq, Qazaxıstan dövlətinə ikiqat iqtisadi ziyan vuruldu.\nBaş verən olaylarda ilk ağla gələn heç şübhəsiz proseslərə xarici təsirdir. Çünki regionumuzda bir çox xarici qüvvələrin kirli maraqlarının dayanması da kimsəyə sirr deyil. Qərb, Şimal və s. güclər öz siyasi maraqlarını təmin etməkdən ötrü ən çirkin oyunlarını işə salmağa hazırdırlar. Bu sırada isə ağla gələn Rusiya, Çin və Qərbdir. “Rusiya bu olayları təşkil etdi ki, Qazaxıstana daxil olsun” rəyi tam da belə deyil.Çünki, Rusiya zatən Qazaxıstanda idi və bu iki dövlət arasında heç bir fikir ayrılığı yox idi. Düzdür, Qazaxıstan hakimiyyətinin son illər apardığı islahatlar, Türkiyə ilə yaxınlaşma siyasəti, Türk Dövlətləri Təşkilatında dinamik fəaliyyət, milli köklərə qayıdış, Türk milli kimliyinin dövlət səviyyəsində təbliği Rusiyanı qıcıqlandırırdı. Xatırladaq ki, Rusiya prezidenti V.Putin çıxışlarının birində Qazaxıstanı nəzərdə tutaraq postosvet ölkələrini “kvazi dövlətlər” adlandırmışdı. Amma bu narazılıq indiki olaylara səbəb olacaq səviyyədə deyil. Digər tərəfdən Rusiya heç yerdə inqilablar təşkil etmir, belə bir modeli yoxdur, rejimlərin xalq hərəkatları nəticəsində devrilməsindən nifrət edir, xüsusən postsovet məkanında bu cür prosesləri öz maraqlarına ciddi təhdid sayır. Qazaxıstandakı hadisələrin böyüməsini də maraqlarına təhdid saydı, indi bunu önləmək və yerli rejimi qorumaq üçün ora hərbi kontingent göndərir. Nəticə təşkilatçı olmasa da proseslərdən Rusiyanın bəhrələnərək Qazaxıstanda hərbi güc yerləşdirməsinə nail olur.\nQərbin Qazaxıstanı və Belarusu Rusiyadan qoparmaq yönündə siyasəti (niyyəti yox, siyasəti) olmayıb, amma Ukrayna məsələsindəki indiki qarşıdurmada Rusiyanın Qazaxıstan kimi qalasını fəth etmək niyyətində ola bilər. Bu gün Qazaxıstanda baş verənlərin mahiyyət və formaca “Ərəb baharı” layihəsində yer alan etirazlara bənzəməsi də bu arqumenti gücləndirir. Eyni zamanda Qazaxıstanın daxil olduğu geopolitik məkanda Qərblə gizli işbirliyində olan Talibanın Əfqanıstanda hakimiyyətdə olmasını da diqqətdən qaçırmaq olmaz. Çünki artıq Qazaxıstandakı iğtişaşçıların əlində silah görünməyə başlayır.\nAmma heç kimə sirr deyil ki, bu və ya digər xarici faktorlara rəğmən, baş verənlərdə əsas faktor Qazaxıstan xalqıdır. Xalq səbirli olmalı, öz dövlətlərinə sahib çıxıb xaosa getməməlidir. Çünki hadisələr hətta ərazi itkisinə qədər mənfi ssenari üzrə inkişaf edə bilər. Qazaxıstan xaosa sürüklənsə, ölkənin iqtisadiyyatı da çökəcək. Ölkədə siyasi böhran yaranacaq. Sivil Qazaxıstan dövləti elə bir uçuruma yuvarlanacaq ki, oradan qurtulmaq on illər aparacaq. Belə oyunların qarşısını almaq üçün isə yalnız və yalnız müdriklikdən istifadə olunmalıdır, həmin müdriklikdən ki, vaxtilə qazax xalqının böyük oğlu, bu gün Qazaxıstanın elbaşısı (ağsaqqalı) olan Nursultan Nazarbayev ölkəsini parçalanmadan, separatçı meyillərdən, radikal dini cərəyanlardan qorudu, sonra isə inkişaf etdirdi.Türk Dövlətləri Qazaxıstan olaylarına səssuz qalmamalı və hadisələrin kontrol altına alınmasına dəstək verməlidirlər./interpress


Sorğu: Koronavirusa qarşı peyvəndlərə dəstək artır\nBeynəlxalq araşdırmanın nəticələri çoxu Britaniya və İsveçdə olmaqla, 2020-ci ilin sonu ilə müqayisədə bəzi ölkələrdə COVID-19 peyvəndlərinə dəstəyin artdığını göstərib.\nÇoxmillətli rabitə şirkəti Kekst CNC bazar ertəsi altı ölkədə - Britaniya, Fransa, Almaniya, Yaponiya, İsveç və ABŞ-da aparılan sorğunun nəticələrini dərc edib.\nSorğu nəticələri keçən ay britaniyalıların 89% -nin peyvənd edilməsinin tərəfdarı olduğunu göstərib. Halbuki keçən ilin sentyabr ayında peyvənd vurdurmaq istəyənlər 65% təşkil edirdi.\n2020-ci ilin sentyabr ayında peyvənd vurmağa 51% insanın razı olduğu İsveçdə hazırda peyvəndi əhalinin 76%-i qəbul etmək istəyir.\nTədqiqat göstərib ki, dünya miqyasında peyvəndi kişilərin 68%-i, qadınların isə 55%-i dəstəkləyir.\nAraşdırma yaşlı və orta yaşlı insanların sentyabr ayından bəri peyvənd alma ehtimalının artdığını göstərib.\nAraşdırma britaniyalıların 75%-inin ölkədəki peyvənd kampaniyasının sürətindən məmnun olduğunu göstərsə də, bunun digər ölkələrdə - ABŞ-da 32%, Fransada 22% və İsveçdə 20% -ə qədər az olduğunu göstərib.\nKekst CNC sorğuları fevralın ortalarından başlayaraq 10 gün ərzində keçirib. Hər ölkədən 1000 nəfər sorğularda iştirak edib.\nBazar günü ABŞ-ın Xəstəliklərə Nəzarət və Profilaktika Mərkəzinin məsləhət paneli 18 yaşdan yuxarı insanlara tətbiq edə biləcəyi Johnson & Johnson peyvəndini təsdiqləyib.\nJohnson & Johnson şirkəti rəsmisinin bildirdiyinə görə, təxminən 4 milyon doz peyvənd çərşənbə axşamı səhər paylanacaq. Bu, bir dozlu peyvənd Pfizer-BioNTech və Moderna tərəfindən istehsal olunan iki dozlu peyvəndlərdən sonra Ərzaq və Dərman Administrasiyası tərəfindən koronavirusa qarşı təsdiqlənmiş üçüncü peyvənddir.


İki ölkənin Prezidentinə bir şikayət... - MƏTN\nwww.XALQXEBER.az » Cəmiyyət » İki ölkənin Prezidentinə bir şikayət... - MƏTN\nRusiya Federasiyasının Prezidenti cənab Vladimir Vladimiroviç Putinə,\nAzərbaycan Respublikasının Prezident Administrasiyasının rəhbəri cənab S.Nuriyevə,\nAzərbaycan Respublikası Prezidentinin köməkçisi cənab F. Ələsgərova,\nAzərbaycan Respublikasının Xarici İşlər naziri cənab E.Məmmədyarova,\nƏdliyyə Nazirliyi Baş İcra və Probasiya İdarəsinin rəisi cənab N.Müstafayevə,\nRusiya Federasiyasının Azərbaycandakı səfiri cənab Mixail Boçarnikova,\nAzərbaycan Respublikasının Məhkəmə Hüquq Şurasının sədrinə,\nAzərbaycan və Rusiyanın Mətbuat orqanarına.\nRusiya Federasiyası, Moskva şəhəri, Zaqoryevski küç., ev 23, korpus 1, mənzil 489 ünvanda yaşayan Rusiya Fedrasiyasının vətəndaşı Əliyev Müviq Sərhad oğlunun Tel., ( Moskva) 495 6551537. (Bakı) (050-725 08 58) Etibarnamə əsasında nümayəndəsi, Bakı ş.,Yeni yasamal-2 Məh. 3158/60, ev 12, mən.36 ünvanda yaşayan Lətifov Emin Mirhəbib oğlu tərəfindən\n“ Azərbaycan Respublikası ərazisində mülkiyyət hüququmun müdafiəsi və dəymiş ziyanın ödəniməsi barədə 14 avqust 2015-ci il tarixli, N-2(004) -5776/2015 saylı Yasamal rayon Məhkəməsi Qətnaməsinin qəsdən icra olunmamasından”\nŞ İ K A Y Ə T Ə R İ Z Ə S İ (təkrar)\nÇoxhörmətli Prezidentlər İlham Əliyev və Vladimir Putin!\nMən məcburam ki, öz hüquqlarımın müdafiə olunması üçün Sizlərə, hər iki dost ölkənin Prezidentlərinə bir daha müraciət edim.\nCənab İlham Əliyev, əvvəlcə səmimi olaraq bildirmək istəyirəm ki, Sovetlər dövründən Azərbaycandan gəlmiş və hazırda Rusiyada yaşayan biz Rusiya Fedrasiyasının vətəndaşları Sizin daxili və xarici siyasətinizi həmişə dəstəkləyirik. Və daima müasir dövrün dahi siyasətçisi olan ulu öndər Heydər Əliyevin unudulmaz xatirəsini həmişə yad edirk.\nÇoxhörmətli, cənab İlham Əliyev! Mən Rusya Federasiyasının tanınmış və nüfuzlu bir vətəndaşı olaraq bir neçə il əvvəl Sizə və Rusiyanın Azərbaycandakı səfiri cənab Vladimir Doroxinə müraciət edərək mənim qanuni əmlak maraqlarımın Azərbaycanda müdafiə olunmasını xahiş etmişdim.\nÇox təəssüf hissilə nəzərinizə çatdırmaq istəyirəm ki, Azərbaycan Respublikasının bəzi kommersiya təşkilatı və vəzifəli şəxsləri tərəfindən məhz mənim işimlə bağlı bütün beynəlxalq müqavilələr, o cümlədən MDB dövlətləri arasında bağlanmış Minsk və Kişinyov konvensiyası pozulmuşdur.\nBir daha xatırlatmaq istədim ki, mən bir Rusiya Vətəndaşı olaraq 2008-ci ilin may ayında Azərbaycanın paytaxtı Bakı şəhəri, Yasamal rayonu ərazisində 98580 manat ödəməklə 2 mənzil əldə etmişdim. Sonuncu dəfə, 2013-cü ilin fevralında Azərbaycana gələndə öyrəndim ki, mənə mənzilləri satmış şəxslər barəsində 201 epizod üzrə aldatmaya görə cinayət işi başlanmış və məhkəməyə göndərilmişdir.\nDələduzluq faktı üzrə mən də bir zəzərçəkən olaraq Baş Prokurorluğa və Daxili İşlər Nazirliyinə müqavilə bağladığım “Kamran B.Ə.” MMC –yə qarşı müraciətlər etdim. Və uzun müddət müraciətlərimə baxmayaraq mənim hüquqlarımın müdafiəsi üçün heç bir konkret ölçü götürülmədi.\nAzərbaycan Respublikasının Prokurorluğu Respublika qanunvericiliyini və beynəlxalq müqvilələrdən irəli gələn bütün normaları açıq formada pozur və beləliklə də dost ölkənin vətəndaşına hüquqi köməklikdən imtina edirdi. Mən Rusiya Federasiyasının vətəndaşı olaraq bu ölkədə işlədiyim və yaşadığım üçün Bakıda baş verən belə qanunpozuntularından xəbərsiz idim.\nXatırladım ki, 14 avqust 2015-ci il tarixli, N-2(004) -5776/2015 saylı Yasamal rayon Məhkəməsi Qətnaməsinin qət etdi hissəsində qeyd edilir: “İddia qismən təmin edilsin. Cavabdeh “Kamran B.Ə.” MMC-dən 98580 manat pul iddiaçı Alıyev Müşviqin xeyrinə tutulsun. İddia tələbi qalan hissələrdə və cavabdeh “Şaiq MTK”-ya münasibətdə təmin olunmasın.”\nAzərbaycan Respublikasının rəsmi İnformasiya Agentliyi olan AZƏRTAC isə məhz bu məsələilə bağlı 15 oktyabr 2012-ci il tarixi məlumatında bildirilir: Bakı, 15 oktyabr (AZƏRTAC). “Xəbər verildiyi kimi, Baş Prokuror yanında Korrupsiyaya Qarşı Mübarizə İdarəsində “Kamran B.Ə.” Məhdud Məsuliyyətli Cəmiyyətin (MMC) vəzifəli şəxslərinin MMC-nin payçılarının vəsaiti hesabına inşa edilmiş çoxmərtəbəli binada mənzilləri aldatma yolu ilə 291 şəxsə təkrarən satmaqla külli miqdarda özgə əmlakını ələ keçirmələri faktına görə Cinayət Məcəlləsinin 178.3.2-ci (dələduzluq) və 308.2-ci (vəzifə səlahiyyətlərindən sui-istifadə) maddələri ilə başlanmış cinayət işinin istintaqı tamamlanmışdır. İstintaqın gedişində 200 nəfər zərərçəkmişlə binanın tikintisini davam etdirən “Şaiq” MTK arasında yeni müqavilələr bağlanılmaqla onların pozulmuş mənzil hüquqları bərpa olunmuşdur. Bundan başqa, zərərçəkmişlərdən 12 nəfərə 217 min 699 manat qaytarılmaqla vurulmuş zərərin ödənilməsi təmin edilmiş, digər 79 nəfərə vurulmuş 2 milyon 251 min manat zərərin ödənilməsini təmin etmək məqsədilə təqsirləndirilən şəxslərin adlarına qeydə alınmış daşınar və daşınmaz əmlakların üzərinə həbs qoyulmuşdur.”\nYəni, yerli məhkəmənin əsassız qətnamələrindən fərqli olaraq AZƏRTAC ın rəsmi məlumatından da görünür ki, “Kamran B.Ə.” MMC ilə mənim kimi mənzil müqaviləsi bağlamış 291 nəfər aldadılmış şəxsə binanın tikintisini davam etdirən, “Kamran B.Ə.”MMC-nin hüquqi varisi hesab olunan “Şaiq” MTK arasında yeni müqavilələr bağlanılmaqla tək məndən başqa onların pozulmuş hüquqları bərpa olunmuşdur. Mənimlə bağlı epizodda isə Məhkəmə yalnız “Kamran B.Ə” MMC-dən ( “Şaiq” MTK –nı “xilas etmək naminə”) 98580 manatın mənim xeyrimə tutulmasını təmin edir. Bu qətnamə qanuni qüvvəyə minsə də çox təəssüfləndici haldır ki, 4 ildir ki, icra olunm, "r. Çünki, Ədliyyə Nazirliyinin yerli icra şöbəsi qətnamənin icrasını “Kamran B.Ə” MMC-nin varisi olan “Şaiq” MTK-ya yönəltməyə cürəti çatmır.\nXatırladım ki, biz Yasamal rayon məhkəməsində 2013-cü ilin 04 iyununda cavabdeh kimi işə cəl etsək də. Həmin müddət ərzində - 20.08.2013- cü il tarixində “Şaiq” MTK Həsənova Sara ibrahim qızı ilə 51 saylı müqavilə bağlayarq 51 saylı çənzili ona satmış, və 28.08.2013- də isə Safiulov Kamillə 63 saylı müqavilə bağlayaraq ona 63 saylı mənzili satmışdır. Halbuki,həmin ünvandakı binada olan 51 və 63 saylı mənzillərin pulunu 2008-2010-ci illərdə mən tam ödəmiş və müqavilə bağlamışdım. Yasamal rayon Məhkəməsinin hakimi İlahə Abbasovanın Bakı Ağır Cinayətlər Məhkəməsinə göndərdiyi 13 may 2013-cü il tarixli sorğusunda bildirilr: “Zərurətlə əlaqədar olaraq, “KamranB.Ə.” MTK –nın hüquqi varisi “Şaiq”MTK arasında zərərçəkmişlərlə yeni müqavilələrin bağlanması və onların pozulmuş mənzil hüquqlarının kimlər tərəfindən bərpa olunması barədə sorğunu təqdim edən şəxs vasitəsilə məhkəməyə məlumat verməyiniz xahiş olunur” Göründüyü kimi məhkəməyə Vergilər Nazirliyi tərəfindən verilən məlumata əsasən məlum olmuşdur ki, “KamranB.Ə “ MMc-nin hüquqi varisi “Şaiq” MTK olmuşdur. Lakin bütün bunlara baxmayaraq bizim 07 sentyabr 2019-cu ildə “Dəymiş ziyanın ödəniməsi barədə 14 avqust 2015-ci il tarixli, N-2(004) -5776/2015 saylı Yasamal rayon Məhkəməsi Qətnaməsinin icra olunmamasından” yuxarı orqanlara təkrar təkrar göndərdiyimiz müraciətə nahəyət Ədliyyə Nazirliyinin İcra Baş İdarəsinin Analitik-Nəzarət Şöbəsinin məsləhətçisi Kəmalə Əhmədovanın ( 3 aydan sonra) 06 dekabr 2019-cu il tarixli cavabında göstərilir: “Müəyyən edilmişdir ki, Yasamal rayon Məhkəməsinin 24.06.2016-cı il tarixli icra sənədinə əsasən “KamranB.Ə” MMc-dən cəmi 98610 manat tutularaq nümayəndəsi olduğunuz Müşfiq Aliyevə ödənilməlidir.\nYasamal Rayon İcra Şöbəsində başlanmış icraat zamanı sözügedən vəsaitin könüllü ödənilməsi borclu Cəmiyyət tərəfindən təmin edilməmiş, borclunun tələbi yönəldiləcəyi əmlakı və gəlirləri aşkar edilməmişdir. Həmçinin məlum olmuşdur ki, Cəmiyyətin rəhbəri 09.09.2014-cü ildə vəfat etmişdir.\nEyni zamanda bildirik ki, borclunun hüquqi varisinin olub-olmamasının araşdırlmsı ilə bağlı yerli icra qurumuna müvafiq tapşırıq verilmişdir. İcra sənədinin icrası yerli icra qurumunun nəzarətində saxlanılır.”\nRəsmi cavabdan göründüyü kimi 3 aylıq araşdırmadan sonra Ədliyyə Nazirliyinin Baş İcra idarəsi hələ də bilmir ki, “Kamran B.Ə” MMC tərəfindən tikilmiş və yarımçıq qalmış binadan mənzil almış, lakin aldadılmış 201 nəfrə şəxsə ( Müşfiq Aliyevdən başqa) hamısına həmin binanın hüquqi varisi hesab edilən( nəfinə keçirilən) hüquqi varis hesab edilən “Şaiq “MTK tərəfindən zərər mənzil və ya pul formasında ödənilmişdir. Ona görə də Ədliyyə nazirliyinin qurumu nəticə çıxarmalı idid ki, borclu MMC-nin rəhbərinin vəfat etməsinin məhkəmə qətnaməsinin icra edilməsinə heç bir dəxli yoxdur. Çünki mübahisələndirilən bina və mənzilləri “Şaiq “ MTk-nın balansına verilmişdir. Və “Şaiq” MTK-da özbaşına olaraq M.Əliyev üçün nəzərəd tutulmuş 51 və 63 saylı mənzilləri 20 və 28 avqust 2013-cü ildə tələskənliklə Saro və Kamil adlı şəxslərə yenidən satmış və pul əldə etmişdir. Odur ki, məntiqlə “Şaiq”MTK-nın əldə etdiyi pul Müşfiq Əliyevə dəymiş ziyanın ödəniməsi barədə 14 avqust 2015-ci il tarixli, N-2(004) -5776/2015 saylı Yasamal rayon Məhkəməsi Qətnaməsinin icra olunması üçün verilməli idi.\nYuxarıda qeyd edilənləri nəzəzrə alaraq, Sizlərdən artıq dərəcədə xahiş edirəm ki, şəxsi nəzarətiniz altında Azərbaycan Respublikası ərazisində mülkiyyət hüququmun müdafiəsi və mənə dəymiş ziyanın ödəniməsi barədə 14 avqust 2015-ci il tarixli, N-2(004) -5776/2015 saylı Yasamal rayon Məhkəməsi Qətnaməsinin icra olunmasına köməklik göstərəsiniz. Əvvəlcədən minnətdarlığımı bildirirəm.\nDərin hörmətlə, Əliyev Müşviq Sərhad oğlu.\nNümayəndəsi Emin Lətifov. 050-725 08 58.\nTarix: 04 yanvar 2020-cu il.


Ötən yüzilliyin əvvəllərində milli teatr sənətimizdə bir canlanma vardı. Teatr truppaları formalaşır, sənət fədailərimiz milli əsərlərin səhnələşdirilməsinə, geniş kütlənin teatra marağının artırılmasına səy göstərir, teatr tariximizin əlamətdar səhifələrini yazırdılar. Belə bir dövrdə yaradıcı heyət arasında diqqətçəkən istedadlı aktyorlardan biri də Xalq artisti İsmayıl Talıblı olub.\nİsmayıl Məmmədəli oğlu Talıblı Bakıda sadə qulluqçu ailəsində dünyaya gəlib. Bəzi sənət dostları kimi yalnız ibtidai təhsillə kifayətlənsə də, böyüyüb boya-başa çatdığı şəhər mühiti onu teatr dünyasının parlaq simaları ilə yaxınlaşdırıb, gələcək sənət seçiminə stimul verib. O, özfəaliyyət teatrları ilə sıx əlaqə saxlayır, bir çox tamaşalarda yaddaqalan obrazlar yaradır və çox keçmir yaradıcı qrupun ən enerjili aktyorlarından biri kimi diqqət çəkir. 1919-cu ildə bugünkü Akademik Milli Dram Teatrı yarananda, Talıblı teatra qəbul edilən ilk sənətçilərdən olur. Bu sənət ocağında 1924-cü ilin sonuna qədər istedadlı aktyor kimi müxtəlif səpkili rollar ifa edir, dramatik, satirik, komik obrazlar yaradır. Beş il bu teatrda çalışdıqdan sonra o, Bakı Türk Azad Tənqid və Təbliğ Teatrına (sonralar Bakı Türk İşçi və Kəndli Teatrı adlandırılır) göndərilir.\nGeniş yaradıcılıq imkanları olan İsmayıl Talıblı çox keçmir bu teatrın da yaradıcı kollektivinin sevimlisinə çevrilir, maraqlı rollar yaradan sənətçi kimi tanınır. Dövrünün nüfuzlu teatr xadimləri Cəfər Cabbarlı, Hacıağa Abbasov, Sidqi Ruhulla, Əhməd Qəmərli, Məhəmmədhəsən Atamalıbəyov, Mirzağa Əliyev ilə sıx dostluq əlaqələri qurur və böyük yaradıcılıq uğurlarına imza atır...\nOnun bu sənət ocağında böyük ustalıqla yaratdığı rollar sırasına Luis Sinkierin “Yüz faiz” əsərində Mak Qurmik, Aleksey Tolstoyun romanı əsasında səhnələşdirilən “Romanovların son günləri”ində Dmitri Pavloviç və General Alekseyev, Vasili Şkvarkinin “Casus” əsərində Stradvorski, Cəlil Məmmədquluzadənin “Anamın kitabı”ında Mirzə Məhəmmədəli, Mirzə Fətəli Axundzadənin “Müsyö Jordan və dərviş Məstəli şah” əsərində Hatəmxan ağa, Viktor Hüqonun “Notrdam kilsəsi”ndə Kvazimodo, Cəfər Cabbarlının “Sevil”ində Atakişi obrazlarını xüsusi qeyd etmək olar.\nOnu da deyək ki, ötən əsrin 30-cu illəri, bir çox elm-sənət sahələrində olduğu kimi, teatrda da təlatümlər, yeniliklərlə zəngin idi. 1932-ci ilin dekabrında Bakı Türk İşçi Teatrının Gəncə şəhərinə köçürülməsi ilə bağlı qərar verilir, 4 yanvar 1933-cü ildə İşçi Teatrının bütün kollektivi Gəncəyə “sürgün” olunur. Sonralar belə güman edilib ki, bu, dövlət idarələrində önəmli vəzifələr tutan qarışıq millətlərin bir fitnəkarlığı idi. Çünki o dövrdə Gəncədə yerli gənclərin və maarifçi ziyalıların təmsil olunduğu güclü bir teatr truppası fəaliyyət göstərirdi...\nBu məcburi təyinatdan bir müddət sonra truppanın ədəbi hissə müdiri Süleyman Rüstəm, rejissoru Abbasmirzə Şərifzadə, tanınmış aktyorları Ağasadıq Gəraybəyli, Ələsgər Ələkbərov, Fatma Qədri və başqaları Bakıya qayıdırlar. İsmayıl Talıblı isə Gəncədə qalmağa üstünlük verir, bu şəhərin teatr səhnəsində də yeni tərəf-müqabillər tapır, bir-birindən gözəl və yetkin obrazlar yaratmağa nail olur. Onun səhnə həyatı verdiyi Hacı Səməd ağa (“Bəxtsiz cavan”, Əbdürrəhim bəy Haqverdiyev), Corc Danden (“Corc Danden”, Jan Batist Molyer), Şeyx Nəsrulla (“Ölülər”, Cəlil Məmmədquluzadə), Yaqo (“Otello”, Vilyam Şekspir), Səttarxan (“Dumanlı Təbriz”, Məmməd Səid Ordubadi) kimi onlarla maraqlı obrazlar var. İsmayıl Talıblının milli teatrda göstərdiyi xidmətlər əvəzsiz də qalmır, 1938-ci ildə Əməkdar artist, 1940-cı ildə isə Xalq artisti fəxri adları ilə təltif olunur.\nGörkəmli sənətkar ömrünün sonunadək Gəncədə yaşayır, Cəfər Cabbarlı adına Gəncə Dövlət Dram Teatrında aktyorluq sənətindən ayrılmır. 1942-1943-cü illərdə teatrın direktoru da olur. Gerçək bir teatr vurğunu olan İsmayıl Talıblı son rolunu da bu səhnədə oynayır. Tofiq Kazımovun tamaşaya hazırladığı A.Zeynallının “Nəriman ata” pyesində Cahangir bəy rolunda son dəfə səhnəyə çıxır...\nO, teatrla bərabər, kinoda da bir sıra maraqlı obrazlar yaradıb. Aktyorun “Onu bağışlamaq olarmı?” filmində oynadığı Mirzə Veysəl rolu xüsusilə yaddaqalandır. Sənətkar eyni zamanda “Gəncə alimlər evi”ndə dram dərnəyinin və sonralar xalq teatrının bədii rəhbəri kimi də fəaliyyət göstərib. Bir çox gənc teatr həvəskarının sənətçi kimi yetişməsinə dəstək verib, onları professional səhnəyə hazırlayıb.\nMilli teatr tariximizdə məxsusi yeri olan İsmayıl Talıblı 1967-ci il iyulun 23-də Gəncə şəhərində dünyasını dəyişib, qədim Səvzəkar qəbiristanlığında dəfn edilib.\nMədəniyyət.- 2013.- 3 may.- S. 15.


Azərbaycan Dillər Universitetinə “yeni rektor” seçildi » www.DovletXeberleri.az\nwww.DOVLETXEBERLERI.az » Cəmiyyət » Azərbaycan Dillər Universitetinə “yeni rektor” seçildi\n5-12-2019, 10:01Azərbaycan Dillər Universitetinə “yeni rektor” seçildi\nUniversitetdən bildirlib ki, rektor vəzifəsi üçün seçilmiş 8 nəfərin namizəddən Gülmalı Məmmədov 98 səslə qalib gəlib. Rektor seçkilərində 235 nəfər seçici qismində iştirak edib. 2 gün ərzində 650 nəfər seçici seçkilərə qatılıb. Tələbələr universitetin rektoru, prorektorlar, fakültə dekanları da daxil olmaqla 37 rəhbər vəzifəni icra edəcəklər. Vəzifələri tutan şəxslər həmin gündən universitetin “kölgə kabineti”ni formalaşdırır ki, bu kabinet növbəti “Xəlifə günü”nə qədər öz fəaliyyətini davam etdirir.\nBakı Dövlət Universitetinə yeni rektor təyin...\nKamal Abdullanı gənc rektor əvəzləyəcək - ADU-da...\nBakı Mühəndislik Universitetinə yeni rektor əvəzi...\nDillər Universitetinə yeni rektor təyin edildi...